text:
αρχής:
 ...
 ...
 αφορά (8):
 Χορήγηση έγκρισης
 Επέκταση έγκρισης
 Απόρριψη έγκρισης
 Ανάκληση της έγκρισης
 Οριστική παύση της παραγωγής
 τύπου κατασκευαστικού στοιχείου σύμφωνα με τον κανονισμό αριθ. 122
 Αριθ. έγκρισης ...
 Αριθ. επέκτασης ...
 Λόγος επέκτασης: ...
 ΤΜΗΜΑ I
 ΓΕΝΙΚΑ
 1.1.
 Μάρκα (εμπορική επωνυμία του κατασκευαστή): ...
 1.2.
 Τύπος: ...
 1.3.
 Μέσα αναγνώρισης του τύπου, εφόσον αναγράφονται επάνω στη διάταξη (9): ...
 1.3.1.
 Θέση της εν λόγω σήμανσης: ...
 1.4.
 Όνομα και διεύθυνση του κατασκευαστή: ...
 1.5.
 Θέση σήματος έγκρισης τύπου OEE: ...
 1.6.
 Διεύθυνση/-εις εργοστασίου/-ων συναρμολόγησης: ...
 ΤΜΗΜΑ II
 1.
 Συμπληρωματικές πληροφορίες (όπου απαιτείται)
 2.
 Τεχνική υπηρεσία αρμόδια για τη διενέργεια των δοκιμών: ...
 ...
 3.
 Ημερομηνία της έκθεσης δοκιμής: ...
 4.
 Αριθμός της έκθεσης δοκιμής: ...
 5.
 Παρατηρήσεις (εάν υπάρχουν): ...
 6.
 Τόπος: ...
 7.
 Ημερομηνία: ...
 8.
 Υπογραφή: ...
 9.
 Επισυνάπτεται η ένδειξη για το πακέτο πληροφοριών που έχει κατατεθεί στην εγκριτική αρχή, το οποίο μπορεί να ληφθεί κατόπιν αιτήσεως.
 (1) Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3), (έγγραφο ECE/TRANS/WP.29/78/Rev.6, σημείο 2.
 (2) Διαγράψτε ό,τι δεν ισχύει.
 (3) Χαρακτηριστικός αριθμός της χώρας που χορήγησε, παρέτεινε, αρνήθηκε ή ανακάλεσε την έγκριση (βλέπε διατάξεις περί έγκρισης του παρόντος κανονισμού).
 (4) Διαγράψτε ό,τι δεν ισχύει.
 (5) Εάν το μέσο αναγνώρισης του τύπου περιέχει χαρακτήρες που δεν έχουν σχέση με την περιγραφή του τύπου οχήματος, κατασκευαστικού στοιχείου ή χωριστής τεχνικής μονάδας που καλύπτεται από το παρόν δελτίο πληροφοριών, οι χαρακτήρες αυτοί συμβολίζονται στην τεκμηρίωση με λατινικό ερωτηματικό «?» (π.χ. ABC??123??)
 (6) Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3), (έγγραφο ECE/TRANS/WP.29/78/Rev.6, σημείο 2.
 (7) Χαρακτηριστικός αριθμός της χώρας που χορήγησε, παρέτεινε, αρνήθηκε ή ανακάλεσε την έγκριση (βλέπε διατάξεις περί έγκρισης του παρόντος κανονισμού).
 (8) Διαγράψτε ό,τι δεν ισχύει.
 (9) Εάν το μέσο αναγνώρισης του τύπου περιέχει χαρακτήρες που δεν έχουν σχέση με την περιγραφή του τύπου οχήματος, κατασκευαστικού στοιχείου ή χωριστής τεχνικής μονάδας που καλύπτεται από το παρόν δελτίο πληροφοριών, οι χαρακτήρες αυτοί συμβολίζονται στην τεκμηρίωση με λατινικό ερωτηματικό «?» (π.χ. ABC??123??)
 ΠΑΡΑΡΤΗΜΑ 2
 ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
 ΥΠΟΔΕΙΓΜΑ A
 (Βλέπε σημείο 4.5 του παρόντος κανονισμού)
 a = 8 mm τουλάχιστον
 Η επικόλληση του ανωτέρω σήματος έγκρισης σε ένα σύστημα θέρμανσης δείχνει ότι ο εν λόγω τύπος εξαρτήματος έχει λάβει έγκριση, όσον αφορά τα κατασκευαστικά χαρακτηριστικά του, στις Κάτω Χώρες (E 4) σύμφωνα με τον κανονισμό αριθ. 122 με αριθμό έγκρισης 002439. Ο αριθμός έγκρισης υποδηλώνει ότι η χορήγηση της έγκρισης έγινε σύμφωνα με τις απαιτήσεις του κανονισμού αριθ. 122 στην αρχική μορφή του.
 ΥΠΟΔΕΙΓΜΑ Β
 (Βλέπε σημείο 4.4 του παρόντος κανονισμού)
 a = 8 mm τουλάχιστον
 Η επικόλληση του ανωτέρω σήματος έγκρισης σε ένα όχημα δείχνει ότι ο εν λόγω τύπος οχήματος έχει λάβει έγκριση, όσον αφορά τα συστήματα θέρμανσής του, στις Κάτω Χώρες (E 4) για την κλάση ΙΙΙ, σύμφωνα με τον κανονισμό αριθ. 122. Ο αριθμός 00 υποδηλώνει ότι η χορήγηση της έγκρισης έγινε σύμφωνα με τις απαιτήσεις του κανονισμού αριθ. 122 στην αρχική μορφή του.
 ΥΠΟΔΕΙΓΜΑ Γ
 (Βλέπε σημείο 4.6 του παρόντος κανονισμού)
 a = 8 mm τουλάχιστον
 Το ανωτέρω


text:
σήμα έγκρισης, τοποθετημένο σε όχημα, αποδεικνύει ότι ο σχετικός τύπος οχήματος έχει εγκριθεί στις Κάτω Χώρες (E 4) σύμφωνα με τους κανονισμούς 122 και 33 (*1). Οι αριθμοί 00 υποδηλώνουν ότι κατά την ημερομηνία χορήγησης των αντίστοιχων εγκρίσεων και οι δύο κανονισμοί ήταν στην αρχική τους μορφή.
 (*1) Ο αριθμός αυτός αναφέρεται αποκλειστικά ως παράδειγμα.
 ΠΑΡΑΡΤΗΜΑ 3
 ΑΠΑΙΤΗΣΕΙΣ ΓΙΑ ΣΥΣΤΗΜΑΤΑ ΘΕΡΜΑΝΣΗΣ ΑΠΟ ΘΕΡΜΙΚΑ ΑΠΟΒΛΗΤΑ – ΑΕΡΑΣ
 1.
 Οι απαιτήσεις που ορίζονται στο σημείο 6.2 του παρόντος κανονισμού ισχύουν για συστήματα θέρμανσης με εναλλάκτη θερμότητας, του οποίου το πρωτεύον κύκλωμα διέρχεται μέσω αερίων εξάτμισης ή μολυσμένου αέρα, υπό τον όρο ότι πληρούνται οι ακόλουθες προϋποθέσεις:
 2.
 τα τοιχώματα του πρωτεύοντος κυκλώματος του εναλλάκτη θερμότητας να είναι στεγανά έναντι διαρροών σε πιέσεις έως και 2 bar·
 3.
 τα τοιχώματα του πρωτεύοντος κυκλώματος του εναλλάκτη θερμότητας να μην περιλαμβάνουν αποσπώμενο εξάρτημα·
 4.
 το τοίχωμα του εναλλάκτη θερμότητας, όπου λαμβάνει χώρα η εναλλαγή θερμότητας, να έχει πάχος τουλάχιστον 2 mm, εάν είναι κατασκευασμένο από μη κραματοποιημένο χάλυβα·
 4.1.
 εάν χρησιμοποιούνται άλλα υλικά (συμπεριλαμβανομένων σύνθετων υλικών ή υλικών με επίστρωση), το πάχος του τοιχώματος να είναι τόσο, ώστε να εξασφαλίζεται εξίσου μακρά διάρκεια ζωής του εναλλάκτη, όπως στην περίπτωση που αναφέρεται στο σημείο 4·
 4.2.
 εάν το τοίχωμα του εναλλάκτη θερμότητας, στο σημείο όπου πραγματοποιείται η εναλλαγή θερμότητας, είναι επισμαλτωμένο, το οικείο τοίχωμα πρέπει να είναι πάχους τουλάχιστον 1 mm, η δε σμάλτωση ανθεκτική στο χρόνο, στεγανή έναντι διαρροών και μη πορώδης·
 5.
 ο σωλήνας από τον οποίο διέρχονται τα καυσαέρια πρέπει να περιλαμβάνει ζώνη δοκιμών διάβρωσης, μήκους τουλάχιστον 30 mm, αμέσως μετά τον εναλλάκτη θερμότητας, ακάλυπτη και εύκολα προσπελάσιμη·
 5.1.
 το τοίχωμα της ζώνης δοκιμών διάβρωσης να μην έχει μεγαλύτερο πάχος από εκείνο των σωληνώσεων διόδου των καυσαερίων μέσα στον εναλλάκτη θερμότητας, οι δε ιδιότητες των υλικών και της επιφάνειας του εν λόγω τμήματος να είναι συγκρίσιμες με τις αντίστοιχες των ανωτέρω σωληνώσεων·
 5.2.
 εάν ο εναλλάκτης θερμότητας σχηματίζει ενιαία μονάδα με το σιγαστήρα της εξάτμισης του οχήματος, τα εξωτερικά τοιχώματα του τελευταίου πρέπει να θεωρούνται ως ζώνη που αντιστοιχεί στο σημείο 5.1, όπου μπορεί να συμβεί τυχόν διάβρωση.
 6.
 Στην περίπτωση συστημάτων θέρμανσης από θερμικά απόβλητα τα οποία χρησιμοποιούν τον αέρα ψύξης του κινητήρα για θερμαντικούς σκοπούς, θεωρείται ότι καλύπτονται οι απαιτήσεις του σημείου 6.2 του παρόντος κανονισμού χωρίς να χρησιμοποιείται εναλλάκτης θερμότητας, υπό τον όρο ότι πληρούνται οι ακόλουθες προϋποθέσεις:
 6.1.
 ο αέρας ψύξης ο οποίος χρησιμοποιείται για θέρμανση έρχεται σε επαφή μόνο με επιφάνειες του κινητήρα που δεν περιλαμβάνουν αποσπώμενο μέρος, και
 6.2.
 οι συνδέσεις μεταξύ των τοιχωμάτων αυτού του κυκλώματος αέρα ψύξης και των χρησιμοποιούμενων για τη μετάδοση θερμότητας επιφανειών είναι αεροστεγείς και ανθεκτικές στο λάδι.
 Οι ανωτέρω συνθήκες θεωρείται ότι πληρούνται εάν, π.χ.:
 —
 τυχόν διαρροές αερίου αφαιρούνται από το κύκλωμα του αέρα θέρμανσης με μια θήκη γύρω από κάθε σπινθηριστή,
 —
 ο σύνδεσμος μεταξύ της κυλινδροκεφαλής και του συλλέκτη εξάτμισης βρίσκεται έξω από το κύκλωμα του αέρα θέρμανσης,
 —
 υπάρχει διπλή προστασία έναντι διαρροών μεταξύ της κυλινδροκεφαλής και του κυλίνδρου, τυχόν δε διαρροές από τον πρώτο σύνδεσμο οδηγούνται

type: contracts

jurisdiction: EU


text:
έξω από το κύκλωμα του αέρα θέρμανσης, ή η προστασία έναντι διαρροών μεταξύ της κυλινδροκεφαλής και του κυλίνδρου διατηρείται ακόμη και όταν τα περικόχλια της κυλινδροκεφαλής έχουν σφιχτεί σε ψυχρό κινητήρα στο ένα τρίτο της ονομαστικής ροπής στρέψης που προδιαγράφει ο κατασκευαστής, ή
 —
 η περιοχή σύνδεσης της κυλινδροκεφαλής με τον κύλινδρο βρίσκεται εκτός του κυκλώματος του αέρα θέρμανσης.
 ΠΑΡΑΡΤΗΜΑ 4
 ΔΙΑΔΙΚΑΣΙΑ ΔΟΚΙΜΗΣ ΓΙΑ ΤΗΝ ΠΟΙΟΤΗΤΑ ΤΟΥ ΑΕΡΑ
 1.
 Στην περίπτωση έγκρισης τύπου οχήματος, διεξάγεται η ακόλουθη δοκιμή:
 1.1.
 Ο θερμαντήρας λειτουργεί επί μία ώρα στη μέγιστη ισχύ εξόδου υπό νηνεμία (ταχύτητα αέρος ≤ 2 m/s), με όλα τα παράθυρα κλειστά και, στην περίπτωση θερμαντήρα καύσης, με σβησμένο τον κινητήρα πρόωσης. Εάν, ωστόσο, στη μέγιστη ισχύ εξόδου, ο θερμαντήρας σβήνει αυτόματα σε λιγότερο από μία ώρα, οι μετρήσεις μπορούν να πραγματοποιηθούν πριν από το σβήσιμο του κινητήρα.
 1.2.
 Μετράται η αναλογία CO στον αέρα περιβάλλοντος, λαμβάνοντας δείγματα από:
 1.2.1.
 ένα σημείο έξω από το όχημα όσο το δυνατόν πιο κοντά στο στόμιο εισόδου αέρα θέρμανσης και
 1.2.2.
 ένα σημείο μέσα στο όχημα σε απόσταση μικρότερη από 1 m από την έξοδο του θερμαινόμενου αέρα.
 1.3.
 Οι ενδείξεις μετρήσεων λαμβάνονται για αντιπροσωπευτικό χρόνο διάρκειας δέκα λεπτών.
 1.4.
 Η ένδειξη μέτρησης από τη θέση που περιγράφεται στο σημείο 1.2.2 είναι λιγότερο από 20 ppm CO υψηλότερη από τη θέση που περιγράφεται στο σημείο 1.2.1.
 2.
 Στην περίπτωση έγκρισης τύπου θερμαντήρων ως εξαρτημάτων, μετά τις δοκιμές των παραρτημάτων 5 και 6, και του σημείου 1.3 του παραρτήματος 7, διενεργείται η ακόλουθη δοκιμή:
 2.1.
 Το πρωτεύον κύκλωμα του εναλλάκτη θερμότητας υποβάλλεται σε δοκιμή διαρροής για να διασφαλιστεί ότι ο αέρας που έχει υποστεί ρύπανση δεν μπορεί να εισέλθει στον θερμό αέρα ο οποίος προορίζεται για το διαμέρισμα επιβατών.
 2.2.
 Η ανωτέρω απαίτηση θεωρείται ότι καλύπτεται εάν σε μανομετρική πίεση 0,5 hpa η διαρροή από τον εναλλάκτη θερμότητας είναι μικρότερη ή ίση με 30 dm3/h.
 ΠΑΡΑΡΤΗΜΑ 5
 ΔΙΑΔΙΚΑΣΙΑ ΔΟΚΙΜΗΣ ΓΙΑ ΤΗ ΘΕΡΜΟΚΡΑΣΙΑ
 1.
 Ο θερμαντήρας λειτουργεί επί μία ώρα στη μέγιστη ισχύ εξόδου υπό νηνεμία (ταχύτητα αέρος ≤ 2 m/s) με όλα τα παράθυρα κλειστά. Εάν πάντως, στη μέγιστη ισχύ εξόδου, η θερμαντική συσκευή σβήνει αυτόματα σε λιγότερο από μία ώρα, οι μετρήσεις μπορούν να πραγματοποιηθούν νωρίτερα. Εφόσον ο θερμός αέρας αντλείται από το εξωτερικό του οχήματος, η δοκιμή πραγματοποιείται σε θερμοκρασία περιβάλλοντος όχι κατώτερη των 15 °C.
 2.
 Η επιφανειακή θερμοκρασία οποιουδήποτε τμήματος του συστήματος θέρμανσης το οποίο ενδέχεται να έρθει σε επαφή με τον οδηγό του οχήματος, στη διάρκεια συνήθους οδικής χρήσης του, μετράται με θερμόμετρο επαφής. Η θερμοκρασία του ανωτέρω τμήματος ή των ανωτέρω τμημάτων δεν πρέπει να υπερβαίνει τους 70 °C όσον αφορά το γυμνό μέταλλο ή τους 80 °C για τα λοιπά υλικά.
 2.1.
 Στην περίπτωση μέρους ή μερών του συστήματος θέρμανσης πίσω από το κάθισμα του οδηγού, καθώς και στην περίπτωση υπερθέρμανσης, η θερμοκρασία δεν πρέπει να υπερβαίνει τους 110 °C.
 2.2.
 Στα οχήματα των κατηγοριών M1 και Ν, κανένα μέρος του συστήματος, το οποίο είναι πιθανό να έρθει σε επαφή με καθήμενους επιβάτες κατά τη διάρκεια της κανονικής


text:
οδικής χρήσης του οχήματος, με εξαίρεση τη σχάρα εξαγωγής αέρα, δεν πρέπει να έχει θερμοκρασία άνω των 110 °C.
 2.3.
 Στα οχήματα των κατηγοριών M2 και M3, κανένα μέρος του συστήματος, το οποίο είναι πιθανό να έρθει σε επαφή με καθήμενους επιβάτες κατά τη διάρκεια της κανονικής οδικής χρήσης του οχήματος, δεν πρέπει να έχει θερμοκρασία άνω των 70 °C όσον αφορά τα γυμνό μέταλλο ή τους 80 °C για τα λοιπά υλικά.
 3.
 Στην περίπτωση εκτεθειμένου μέρους ή μερών του συστήματος θέρμανσης έξω από το διαμέρισμα των επιβατών, καθώς και στην περίπτωση υπερθέρμανσης, η θερμοκρασία δεν πρέπει να υπερβαίνει τους 110 °C.
 Η θερμοκρασία του θερμού αέρα που εισέρχεται στο διαμέρισμα επιβατών να μην υπερβαίνει τους 50 °C, μετρούμενη στο κέντρο του στομίου εξόδου του αέρα.
 ΠΑΡΑΡΤΗΜΑ 6
 ΔΙΑΔΙΚΑΣΙΑ ΔΟΚΙΜΗΣ ΓΙΑ ΤΗΝ ΕΚΠΟΜΠΗ ΚΑΥΣΑΕΡΙΩΝ ΑΠΟ ΤΟΥΣ ΘΕΡΜΑΝΤΗΡΕΣ ΚΑΥΣΗΣ
 1.
 Η θερμαντική συσκευή λειτουργεί επί μία ώρα στη μέγιστη ικανότητά της υπό νηνεμία (ταχύτητα αέρος ≤ 2 m/s) και θερμοκρασία περιβάλλοντος 20 ± 10 °C. Εάν, πάντως, στη μέγιστη ισχύ εξόδου, η θερμαντική συσκευή σβήνει αυτόματα σε λιγότερο από μία ώρα, οι μετρήσεις μπορούν να πραγματοποιηθούν πριν από το σβήσιμο του κινητήρα.
 2.
 Οι ξηρές και μη αραιωμένες εκπομπές καυσαερίων, μετρούμενες με χρήση του κατάλληλου οργάνου, δεν πρέπει να υπερβαίνουν τις τιμές που υποδεικνύονται στον ακόλουθο πίνακα:
 Παράμετρος
 θερμαντήρες που χρησιμοποιούν αέρια καύσιμα
 θερμαντήρες που χρησιμοποιούν υγρά καύσιμα
 CO
 0,1 % vol.
 0,1 % vol.
 NOx
 200 ppm
 200 ppm
 HC
 100 ppm
 100 ppm
 Μονάδα αναφοράς Bacharach (1)
 1
 4
 3.
 Η δοκιμή επαναλαμβάνεται σε συνθήκες ισοδύναμες με ταχύτητα οχήματος 100 km/h (ή τη μέγιστη ταχύτητα για την οποία έχει σχεδιαστεί το όχημα, εάν αυτή είναι μικρότερη από 100 km/h). Υπό αυτές τις συνθήκες, η τιμή CO δεν πρέπει να υπερβαίνει το 0,2 % vol. Εάν η δοκιμή πραγματοποιηθεί στο θερμαντήρα ως εξάρτημα, τότε δεν χρειάζεται να επαναληφθεί για τον τύπο οχήματος στον οποίο τοποθετείται ο θερμαντήρας.
 (1) Χρησιμοποιείται η μονάδα αναφοράς «Bacharach» ASTM D 2156.
 ΠΑΡΑΡΤΗΜΑ 7
 ΕΠΙΠΛΕΟΝ ΑΠΑΙΤΗΣΕΙΣ ΓΙΑ ΤΟΥΣ ΘΕΡΜΑΝΤΗΡΕΣ ΚΑΥΣΗΣ
 1.
 Κάθε θερμαντήρας καύσης συνοδεύεται από οδηγίες λειτουργίας και συντήρησης. Οι θερμαντήρες που προορίζονται για τοποθέτηση εκ των υστέρων συνοδεύονται επίσης από οδηγίες τοποθέτησης.
 2.
 Τοποθετείται εξοπλισμός ασφαλείας (είτε ως μέρος του θερμαντήρα καύσης είτε ως μέρος του οχήματος) για τον έλεγχο του θερμαντήρα καύσης σε περίπτωση έκτακτης ανάγκης. Ο εξοπλισμός είναι σχεδιασμένος κατά τρόπο ώστε, εάν δεν παράγεται φλόγα κατά την ανάφλεξη ή εάν η φλόγα σβήσει κατά τη διάρκεια της λειτουργίας, οι χρόνοι ανάφλεξης και σβέσεως για την παροχή καυσίμου να μην υπερβαίνουν τα τέσσερα λεπτά της ώρας για τους θερμαντήρες καύσης που λειτουργούν με υγρό καύσιμο ή, για τους θερμαντήρες καύσης που λειτουργούν με αέριο καύσιμο, το ένα λεπτό της ώρας εάν το σύστημα ελέγχου της φλόγας είναι θερμοηλεκτρικό ή τα δέκα δευτερόλεπτα εάν είναι αυτόματο.
 3.
 Ο θάλαμος καύσης και ο εναλλάκτης θερμότητας των θερμαντήρων που χρησιμοποιούν το νερό ως μέσο μεταφοράς πρέπει να αντέχουν σε πίεση διπλάσια της φυσιολογικής πίεσης λειτουργίας ή σε πίεση 2 bar (μανομετρική), όποια από τις


text:
δύο είναι μεγαλύτερη. Η πίεση δοκιμής σημειώνεται στο δελτίο πληροφοριών.
 4.
 Ο θερμαντήρας καύσης φέρει ετικέτα του κατασκευαστή στην οποία αναφέρεται το όνομά του, ο αριθμός μοντέλου και ο τύπος, καθώς και η ονομαστική ισχύς σε kilοwatt. Δηλώνεται επίσης ο τύπος καυσίμου και, εφόσον χρειάζεται, η τάση λειτουργίας και η πίεση του αερίου.
 5.
 Παύση λειτουργίας των φυσητήρων αέρα καύσης με χρονοκαθυστέρηση
 5.1.
 Σε περίπτωση που υπάρχει φυσητήρας αέρα καύσης, η παύση λειτουργίας γίνεται με χρονοκαθυστέρηση, ακόμη και σε περίπτωση υπερθέρμανσης ή διακοπής της παροχής καυσίμου.
 5.2.
 Μπορούν να εφαρμόζονται και άλλα μέτρα ασφαλείας κατά της κατάκαυσης και της διάβρωσης του συστήματος εξαγωγής των καυσαερίων, εφόσον ο κατασκευαστής αποδεικνύει στην εγκρίνουσα αρχή ότι έχουν ισοδύναμο αποτέλεσμα.
 6.
 Απαιτήσεις σχετικά με την παροχή ηλεκτρικού ρεύματος
 6.1.
 Όλες οι τεχνικές απαιτήσεις που επηρεάζονται από την τάση πρέπει να κυμαίνονται εντός ± 16 % της ονομαστικής τάσης. Ωστόσο, εάν υπάρχει μηχανισμός προστασίας από υπερβολικά χαμηλή και/ή υψηλή τάση, οι απαιτήσεις ικανοποιούνται στην ονομαστική τάση και πολύ κοντά στα σημεία των τιμών διακοπής.
 7.
 Προειδοποιητική λυχνία
 7.1.
 Μια ευκρινής προειδοποιητική λυχνία στο οπτικό πεδίο του χειριστή τον ενημερώνει ότι ο θερμαντήρας καύσης είναι εντός ή εκτός λειτουργίας.
 ΠΑΡΑΡΤΗΜΑ 8
 ΑΠΑΙΤΗΣΕΙΣ ΑΣΦΑΛΕΙΑΣ ΓΙΑ ΤΟΥΣ ΘΕΡΜΑΝΤΗΡΕΣ ΚΑΥΣΗΣ LPG ΚΑΙ ΤΑ ΣΥΣΤΗΜΑΤΑ ΘΕΡΜΑΝΣΗΣ LPG
 1. ΣΥΣΤΗΜΑΤΑ ΘΕΡΜΑΝΣΗΣ LPG ΓΙΑ ΟΔΙΚΗ ΧΡΗΣΗ ΣΕ ΜΗΧΑΝΟΚΙΝΗΤΑ ΟΧΗΜΑΤΑ ΚΑΙ ΤΑ ΡΥΜΟΥΛΚΟΥΜΕΝΑ ΤΟΥΣ
 1.1.
 Εάν ένα σύστημα θέρμανσης LPG σε ένα όχημα ή σε ένα ρυμουλκούμενο μπορεί επίσης να χρησιμοποιηθεί όταν το όχημα βρίσκεται σε κίνηση, ο θερμαντήρας καύσης LPG και το σύστημα τροφοδοσίας του συμμορφώνονται προς τις ακόλουθες απαιτήσεις:
 1.1.1.
 Ο θερμαντήρας καύσης LPG συμμορφώνεται με τις απαιτήσεις του εναρμονισμένου προτύπου EN 624:2011 (Προδιαγραφές συσκευών που λειτουργούν αποκλειστικά με υγραέριο (LPG). Μονωμένες διατάξεις θέρμανσης χώρου με υγραέριο για εγκατάσταση σε οχήματα και σκάφη).
 1.1.2.
 Στην περίπτωση που υπάρχει μόνιμα εγκατεστημένο δοχείο LPG, όλα τα εξαρτήματα του συστήματος τα οποία έρχονται σε επαφή με το LPG στην υγρή φάση (όλα τα εξαρτήματα από τη μονάδα πλήρωσης έως τον εξατμιστή/ρυθμιστή πίεσης) και η σχετική εγκατάσταση για την υγρή φάση, συμμορφώνονται προς τις τεχνικές απαιτήσεις του κανονισμού αριθ. 67, μέρος I και ΙΙ και παραρτήματα 3 έως 10, 13 και 15 έως 17. Ωστόσο, η εγκατάσταση δοχείου LPG σε οχήματα της κατηγορίας Ο συμμορφώνεται προς τις τεχνικές απαιτήσεις του εναρμονισμένου προτύπου EN 1949:2011.
 1.1.3.
 Η εγκατάσταση για την αέρια φάση του συστήματος θέρμανσης LPG σε ένα όχημα συμμορφώνεται προς τις απαιτήσεις του εναρμονισμένου προτύπου EN 1949: 20111. (Προδιαγραφή για την εγκατάσταση συστημάτων υγραερίου για σκοπούς κατοίκησης σε τροχόσπιτα αναψυχής και σκοπούς στέγασης σε άλλα οχήματα).
 1.1.4.
 Το σύστημα τροφοδοσίας LPG είναι σχεδιασμένο κατά τρόπο ώστε το LPG να τροφοδοτείται με την κατάλληλη πίεση και στο κατάλληλο στάδιο για τον εγκατεστημένο θερμαντήρα καύσης LPG. Επιτρέπεται η αφαίρεση LPG από το μόνιμο δοχείο LPG είτε κατά την αέρια είτε κατά την υγρή φάση. Δεν υπάρχει σύνδεση της εγκατάστασης αερίου μεταξύ μηχανοκίνητου οχήματος και ρυμουλκουμένου.
 1.1.5.
 Η έξοδος υγρού στο μόνιμα εγκατεστημένο δοχείο LPG για την παροχή LPG στο θερμαντήρα διατίθεται με τηλεχειριζόμενη βαλβίδα παροχής με ρυθμιστή,


text:
όπως απαιτείται στο σημείο 17.6.1.1 του κανονισμού αριθ. 67. Η τηλεχειριζόμενη βαλβίδα παροχής με ρυθμιστή ελέγχεται κατά τέτοιον τρόπο, ώστε να κλείνει αυτόματα εντός πέντε δευτερολέπτων από τη διακοπή λειτουργίας της μηχανής του οχήματος, ανεξάρτητα από τη θέση του διακόπτη ανάφλεξης. Εάν εντός των πέντε δευτερολέπτων ενεργοποιηθεί ο διακόπτης εκκίνησης του θερμαντήρα ή του συστήματος τροφοδοσίας LPG, το σύστημα θέρμανσης δύναται να παραμείνει σε λειτουργία. Είναι πάντοτε εφικτή η επανεκκίνηση της θέρμανσης. Το παρόν σημείο δεν εφαρμόζεται σε ρυμουλκούμενα. Τα ρυμουλκούμενα πρέπει να φέρουν ετικέτα κοντά στο σημείο πληρώσεως, που να δηλώνει ότι πρέπει να σβήνει ο θερμαντήρας κατά την επαναπλήρωση του μόνιμα εγκατεστημένου δοχείου LPG.
 1.1.6.
 Εάν το LPG τροφοδοτείται κατά την αέρια φάση από το μόνιμα εγκατεστημένο δοχείο LPG ή από ξεχωριστό φορητό κύλινδρο (ή κυλίνδρους) LPG, πρέπει να ληφθούν τα απαραίτητα μέτρα προκειμένου να διασφαλιστεί ότι:
 1.1.6.1.
 δεν είναι δυνατό να εισέλθει υγρό LPG στον ρυθμιστή πίεσης ή στον θερμαντήρα καύσης LPG. Δύναται να χρησιμοποιηθεί διαχωριστής και
 1.1.6.2.
 δεν είναι δυνατό να προκύψει μη ελεγχόμενη απελευθέρωση λόγω τυχαίας αποσύνδεσης. Παρέχονται μέσα για τη διακοπή της ροής LPG με την τοποθέτηση μιας διάταξης αμέσως μετά ή με την τοποθέτηση ενός ρυθμιστή μέσα σε έναν κύλινδρο ή δοχείο. Αν ο ρυθμιστής έχει τοποθετηθεί μακριά από τον κύλινδρο ή το δοχείο, τοποθετείται μια διάταξη αμέσως πριν το σωλήνα ή τον αγωγό που προέρχεται από τον κύλινδρο ή το δοχείο (προστασία υψηλής πίεσης) και μια πρόσθετη διάταξη τοποθετείται μέσα στο ρυθμιστή ή μετά από αυτόν αν χρειαστεί για την προστασία του τμήματος χαμηλής πίεσης της εγκατάσταασης (προστασία χαμηλής πίεσης).
 1.1.7.
 Εάν το LPG τροφοδοτείται κατά την υγρή φάση, η μονάδα του εξατμιστή και του ρυθμιστή πίεσης θερμαίνεται ανάλογα με μια κατάλληλη πηγή θερμότητας.
 1.1.8.
 Στα οχήματα τα οποία χρησιμοποιούν LPG στο σύστημα πρόωσης, ο θερμαντήρας καύσης LPG δύναται να συνδέεται στο ίδιο μόνιμα εγκατεστημένο δοχείο LPG το οποίο τροφοδοτεί τη μηχανή με LPG, με την προϋπόθεση ότι ικανοποιούνται οι απαιτήσεις ασφαλείας του συστήματος πρόωσης. Αν για τη θέρμανση χρησιμοποιείται χωριστό δοχείο LPG, αυτό το δοχείο πρέπει να διαθέτει τη δική του μονάδα πλήρωσης.
 2. ΣΥΣΤΗΜΑΤΑ ΘΕΡΜΑΝΣΗΣ LPG ΜΟΝΟ ΓΙΑ ΣΤΑΤΙΚΗ ΧΡΗΣΗ ΣΕ ΟΧΗΜΑΤΑ ΚΑΙ ΤΑ ΡΥΜΟΥΛΚΟΥΜΕΝΑ ΤΟΥΣ
 2.1.
 Ο θερμαντήρας καύσης LPG και το σύστημα τροφοδότησής του σε ένα σύστημα θέρμανσης LPG το οποίο προορίζεται για χρήση μόνο όταν το όχημα δεν βρίσκεται σε κίνηση, συμμορφώνεται προς τις ακόλουθες απαιτήσεις:
 2.1.1.
 Στο διαμέρισμα όπου αποθηκεύονται οι φορητοί κύλινδροι LPG και κοντά στη διάταξη ελέγχου του συστήματος θέρμανσης έχουν επικολληθεί μόνιμες ετικέτες οι οποίες περιέχουν οδηγίες ο θερμαντήρας LPG να μην είναι σε λειτουργία και η βαλβίδα του φορητού κυλίνδρου LPG να είναι κλειστή όταν το όχημα βρίσκεται σε κίνηση.
 2.1.2.
 Ο θερμαντήρας καύσης LPG συμμορφώνεται με τις απαιτήσεις του ανωτέρω σημείου 1.1.1.
 2.1.3.
 Η εγκατάσταση της αέριας φάσης του συστήματος θέρμανσης LPG συμμορφώνεται με τις απαιτήσεις του ανωτέρω σημείου 1.1.3.
 ΠΑΡΑΡΤΗΜΑ 9
 ΠΡΟΣΘΕΤΕΣ ΔΙΑΤΑΞΕΙΣ ΠΟΥ ΙΣΧΥΟΥΝ ΓΙΑ ΟΡΙΣΜΕΝΑ ΟΧΗΜΑΤΑ ΟΠΩΣ ΟΡΙΖΟΝΤΑΙ ΣΤΗΝ ADR
 1. ΠΕΔΙΟ ΕΦΑΡΜΟΓΗΣ
 Το παρόν παράρτημα ισχύει για συγκεκριμένα οχήματα για τα οποία η ευρωπαϊκή συμφωνία για τις


text:
διεθνείς οδικές μεταφορές επικίνδυνων εμπορευμάτων (ADR) περιέχει συγκεκριμένες απαιτήσεις όσον αφορά τους θερμαντήρες καύσης και την τοποθέτησή τους.
 2. ΟΡΙΣΜΟΙ
 Για τους σκοπούς του παρόντος παραρτήματος, οι ονομασίες οχημάτων EX/II, EX/III, AT, FL, OX και MEMU είναι όπως ορίζονται στο κεφάλαιο 9.1 της ADR.
 Τα οχήματα που εγκρίνονται ως συμμορφούμενα με τις απαιτήσεις που ισχύουν για τα οχήματα EX/III βάσει του παρόντος παραρτήματος θεωρούνται ότι συμμορφώνονται με τις απαιτήσεις που ισχύουν για τα οχήματα MEMU.
 3. ΤΕΧΝΙΚΕΣ ΔΙΑΤΑΞΕΙΣ
 3.1. Γενικές (οχήματα EX/II, EX/III, AT, FL, OX και MEMU)
 3.1.1 (1).
 Οι θερμαντήρες καύσης και οι σωληνώσεις καυσαερίων αυτών σχεδιάζονται, τοποθετούνται, προστατεύονται ή καλύπτονται, ώστε να αποτρέπεται κάθε μη αποδεκτός κίνδυνος θέρμανσης ή ανάφλεξης του φορτίου. Η απαίτηση αυτή θεωρείται ότι πληρείται εάν η δεξαμενή καυσίμου και το σύστημα εξάτμισης της συσκευής συμμορφώνονται προς τις ακόλουθες διατάξεις:
 —
 Όλες οι δεξαμενές καυσίμου για την τροφοδότηση της συσκευής πληρούν τις ακόλουθες απαιτήσεις:
 α)
 στην περίπτωση διαρροής, το καύσιμο ρέει στο έδαφος χωρίς να έρχεται σε επαφή με θερμά μέρη του οχήματος ή με το φορτίο·
 β)
 οι δεξαμενές καυσίμου που περιέχουν βενζίνη είναι εξοπλισμένες με κατάλληλη φλογοπαγίδα στο άνοιγμα πλήρωσης ή με πώμα το οποίο επιτρέπει στο άνοιγμα να μένει ερμητικά κλειστό.
 —
 Το σύστημα εξάτμισης και οι σωλήνες εξάτμισης έχουν τέτοια κατεύθυνση ή είναι προστατευμένα με τρόπο ώστε να αποφεύγεται κάθε κίνδυνος για το φορτίο από θέρμανση ή ανάφλεξη. Τα μέρη του συστήματος εξάτμισης που είναι τοποθετημένα ακριβώς κάτω από τη δεξαμενή καυσίμων (ντίζελ) έχουν απόσταση τουλάχιστον 100 mm ή να προστατεύονται από τη θερμότητα με ειδικό χώρισμα.
 3.1.2.
 Ο θερμαντήρας καύσης ενεργοποιείται χειροκίνητα. Απαγορεύονται οι συσκευές προγραμματισμού.
 3.2. Οχήματα EX/II, EX/III και MEMU
 Δεν επιτρέπονται οι θερμαντήρες καύσης που χρησιμοποιούν αέριο καύσιμο.
 3.3. Οχήματα FL
 3.3.1.
 Οι θερμαντήρες καύσης τίθενται εκτός λειτουργίας τουλάχιστον με τους ακόλουθους τρόπους:
 α)
 σκόπιμη χειροκίνητη απενεργοποίηση από το θάλαμο του οδηγού·
 β)
 διακοπή λειτουργίας της μηχανής του οχήματος· σε αυτή την περίπτωση είναι εφικτή η χειροκίνητη επανεκκίνηση από τον οδηγό·
 γ)
 εκκίνηση μιας αντλίας τροφοδοσίας στο όχημα για το επικίνδυνο φορτίο.
 3.3.2.
 Επιτρέπεται η επανεκκίνηση μετά την απενεργοποίηση των θερμαντήρων καύσης. Για τις μεθόδους του σημείου 3.3.1. β) και γ) η τροφοδοσία του αέρα καύσης διακόπτεται με κατάλληλα μέσα ύστερα από ένα κύκλο επανεκκίνησης διάρκειας όχι μεγαλύτερης από 40 δευτερόλεπτα. Προβλέπεται η χρήση μόνο θερμαντήρων για τους οποίους έχει αποδειχτεί ότι ο εναλλάκτης θερμότητας είναι ανθεκτικός στον ελαττωμένο κύκλο επανεκκίνησης των 40 δευτερολέπτων για το χρόνο της κανονικής χρήσης τους.
 (1) Η συμμόρφωση προς αυτό το σημείο επαληθεύεται στο ολοκληρωμένο όχημα.


text:
 20.7.2017
 EL
 Επίσημη Εφημερίδα της Ευρωπαϊκής Ένωσης
 L 189/19
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 14/2016
 της 5ης Φεβρουαρίου 2016
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2017/1297]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2015/1906 της Επιτροπής, της 22ας Οκτωβρίου 2015, για την τροποποίηση του κανονισμού (ΕΚ) αριθ. 282/2008 για τα υλικά και αντικείμενα από ανακυκλωμένο πλαστικό τα οποία προορίζονται να έρθουν σε επαφή με τρόφιμα (1) πρέπει να ενσωματωθεί στη συμφωνία για τον ΕΟΧ.
 (2)
 Η παρούσα απόφαση αφορά νομοθεσία σχετικά με είδη διατροφής. Η νομοθεσία σχετικά με τα είδη διατροφής δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στην εισαγωγή του κεφαλαίου XII του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (3)
 Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 56 (Κανονισμός (ΕΚ) αριθ. 282/2008 της Επιτροπής) του κεφαλαίου XII του παραρτήματος II της συμφωνίας για τον ΕΟΧ προστίθενται τα εξής:
 «, όπως τροποποιήθηκε με:
 —
 32015 R 1906: κανονισμός (ΕΕ) 2015/1906 της Επιτροπής, της 22ας Οκτωβρίου 2015 (ΕΕ L 278 της 23.10.2015, σ. 11).»
 Άρθρο 2
 Τα κείμενα του κανονισμού (ΕΕ) 2015/1906, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 6 Φεβρουαρίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 5 Φεβρουαρίου 2016.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 278 της 23.10.2015, σ. 11.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21988D1231(18)
 Απόφαση αριθ. 3/88 της Μεικτής Επιτροπής ΕΟΚ-Ελβετίας της 6ης Δεκεμβρίου 1988 για τη συμπλήρωση και τροποποίηση του πρωτοκόλλου αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας
 Επίσημη Εφημερίδα αριθ. L 379 της 31/12/1988 σ. 0029 - 0029
 ΑΠΟΦΑΣΗ αριθ. 3/88 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ - ΕΛΒΕΤΙΑΣ της 6ης Δεκεμβρίου 1988 για τη συμπλήρωση και τροποποίηση του πρωτοκόλλου αριθ. 3 περί του ορισμού της εννοίας «καταγόμενα προισντα» ή «προισντα καταγωγής» και περί των μεθόδων διοικητικής συνεργασίας Η ΜΕΙΚΤΗ ΕΠΙΤΡΟΠΗ ΕΟΚ - ΕΛΒΕΤΙΑΣ,ιΕχοντας υπόψη:τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας, που υπογράφηκε στις Βρυξέλλες στις 22 Ιουλίου 1972,το πρωτόκολλο αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας, το οποίο στη συνέχεια ονομάζεται «πρωτόκολλο αριθ. 3», και ιδίως το άρθρο 28,Εκτιμώντας ότι, βάσει της κεκτημένης πείρας, οι κανόνες καταγωγής που ισχύουν για τα παλαιά ελαστικά που συγκεντρώνονται στην Κοινότητα ή στην Ελβετία προκειμένου να υποστούν αναγόμωση σε κάποια από τις χώρες εταίρους πρέπει να διατυπωθούν με ακρίβεια, έτσι ώστε να αποφεύγονται οι δυσκολίες που συναντούν στην πράξη οι επιχειρήσεις και οι τελωνειακές διοικήσεις ότι, για το σκοπό αυτό, πρέπει, αφενός, να συμπληρωθεί το άρθρο 4 στοιχείο η) του πρωτοκόλλου αριθ. 3 και, αφετέρου, να προστεθεί νέα επεξηγηματική σημείωση σχετικά με τη διάταξη αυτή,ΑΠΟΦΑΣΙΖΕΙ:ίΑρθρο 1Το πρωτόκολλο αριθ. 4, τροποποιείται ως ακολούθως:1. ^Στο άρθρο 4, το στοιχείο η) αντικαθίσταται από το ακόλουθο κείμενο:«η) ^τα άχρηστα είδη που έχουν συλλεγεί στις χώρες αυτές και δεν δύνανται να χρησιμεύσουν παρά μόνο για την ανάκτηση πρώτων υλών, με την επιφύλαξη της περί παλαιών ελαστικών σημείωσης 5α του παραρτήματος Ι του παρόντος πρωτοκόλλου.»2. ^Στο παράρτημα Ι «Επεξηγηματικές σημειώσεις», παρεμβάλλεται η ακόλουθη σημείωση:«Σημείωση 5α - σχετικά με το άρθρο 4 στοιχείο η):ιΟσον αφορά τα παλαιά ελαστικά, η έκφραση "τα άχρηστα είδη που έχουν συλλεγεί στις χώρες αυτές και δεν δύνανται να χρησιμεύσουν παρά μόνο για την ανάκτηση πρώτων υλών'', καλύπτει όχι μόνο τα παλαιά ελαστικά τα οποία δεν μπορούν να χρησιμοποιηθούν παρά μόνο για την ανάκτηση των πρώτων υλών αλλά και τα παλαιά ελαστικά που δεν μπορούν να χρησιμεύσουν παρά μόνο για αναγόμωση ή προκειμένου να χρησιμοποιηθούν σαν απόβλητα.»ίΑρθρο 2Η παρούσα απόφαση αρχίζει να ισχύει την 1η Ιανουαρίου 1989.Βρυξέλλες, 6 Δεκεμβρίου 1988.Για τη Μεικτή ΕπιτροπήΕΟΚ - ΕλβετίαςΟ ΠρόεδροςP. BENAVIDES


text:
 Avis juridique important
 |
 21983A0826(03)
 Πρωτόκολλο της διάσκεψης των αντιπροσώπων των κρατών μερών της σύμβασης για την αλιεία και τη διατήρηση των ζώντων πόρων της Βαλτικής θάλασσας και των Belts (Βαρσοβία, 9 έως 11 Νοεμβρίου 1982)
 Επίσημη Εφημερίδα αριθ. L 237 της 26/08/1983 σ. 0009 - 0012 Φινλανδική ειδική έκδοση: Κεφάλαιο 15 τόμος 4 σ. 0132 Σουηδική ειδική έκδοση: Κεφάλαιο 15 τόμος 4 σ. 0132 Ισπανική ειδική έκδοση: Κεφάλαιο 04 τόμος 2 σ. 0134 Πορτογαλική ειδική έκδοση : Κεφάλαιο 04 τόμος 2 σ. 0134
 ΠΡΩΤΟΚΟΛΛΟ της διάσκεψης των αντιπροσώπων των κρατών μερών της σύμβασης για την αλιεία και τη διατήρηση των ζώντων πόρων της Βαλτικής θάλασσας και των Belts - Βαρσοβία, 9 έως 11 Νοεμβρίου 1982(ΜΕΤΑΦΡΑΣΗ)1. Μετά από πρόσκληση της κυβέρνησης της Λαϊκής Δημοκρατίας της Πολωνίας συνήλθε διάσκεψη των αντιπροσώπων των κρατών μερών της σύμβασης για την αλιεία και τη διατήρηση των ζώντων πόρων της Βαλτικής θάλασσας και των Belts στη Βαρσοβία από τις 9 μέχρι τις 11 Νοεμβρίου 1982.2. Τα ακόλουθα κράτη αντιπροσωπεύθηκαν στη διάσκεψη:- το Βασίλειο της Δανίας,- η Δημοκρατία της Φινλανδίας,- η Λαϊκή Δημοκρατία της Γερμανίας,- η Ομοσπονδιακή Δημοκρατία της Γερμανίας,- η Λαϊκή Δημοκρατία της Πολωνίας,- το Βασίλειο της Σουηδίας,- η Ένωση των Σοβιετικών Σοσιαλιστικών Δημοκρατιών.3. Παρέστη επίσης στη διάσκεψη και έλαβε μέρος στις συνομιλίες η Ευρωπαϊκή Οικονομική Κοινότητα, η οποία είχε προσκληθεί σαν παρατηρητής.4. Ο κ. Marian Fila, αρχηγός της πολωνικής αντιπροσωπείας, εξελέγη πρόεδρος της διάσκεψης.Ο κ. Bertil Roth, αρχηγός της σουηδικής αντιπροσωπείας, εξελέγη αντιπρόεδρος της διάσκεψης.Ο γραμματέας της διάσκεψης ήταν ο δρ Zdzislaw Russek, γραμματέας της διεθνούς επιτροπής για την αλιεία στη Βαλτική θάλασσα.5. Η διάσκεψη βασίστηκε για τις διαβουλεύσεις της στην τελική έκθεση της συνόδου των αντιπροσώπων των κρατών μερών της σύμβασης για την αλιεία και τη διατήρηση των ζώντων πόρων στη Βαλτική θάλασσα και στους Belts, που έγινε στη Βαρσοβία από τις 22 μέχρι τις 26 Ιουνίου 1981.6. Μετά τις διαβουλεύσεις αυτές η διάσκεψη συμφώνησε να επιφέρει τις ακόλουθες τροποποιήσεις στη σύμβαση:α) ο,πρόλογος συμπληρώνεται με μια καινούρια εισαγωγική σημείωση:«- σημειώνοντας ότι τα κράτη της λεκάνης της Βαλτικής θάλασσας έχουν επεκτείνει τη δικαιοδοσία τους στους ζώντες πόρους σε ύδατα πέρα και όμορα με την αιγιαλίτιδα ζώνη τους,»β) το άρθρο VIII παράγραφος 3 ανασυντάχθηκε ως εξής:«Κάθε συμβαλλόμενο κράτος έχει μία ψήφο στην Επιτροπή. Οι απόφάσεις και οι συστάσεις της Επιτροπής λαμβάνονται με πλειοψηφία δύο τρίτων των ψήφων των συμβαλλομένων κρατών που είναι παρόντα και ψηφίζουν στη συνεδρίαση, υπό τον όρο, πάντως, ότι κάθε σύσταση σχετικά με τις περιοχές, που υπόκεινται στη δικαιοδοσία για τα αλιεύματα ενός ή περισσοτέρων συμβαλλομένων κρατών, αρχίζει να ισχύει στα κράτη αυτά μόνο στην περίπτωση που έχουν ψηφίσει υπέρ των συστάσεων αυτών.»γ) το άρθρο IX παράγραφος 1 σημεία α) και β) ανασυντάχθηκε ως εξής και προσετέθη το σημείο δ):«α) ο συντονισμός της διαχείρισης των ζώντων πόρων στην περιοχή της σύμβασης με τη συλλογή, τη συνάθροιση, την ανάλυση και τη διάδοση των στατιστικών στοιχείων που αφορούν, πχ., τα αλιεύματα, την αλιευτική δραστηριότητα καθώς και άλλες πληροφορίες β) η προώθηση του συντονισμού, ενδεχομένως, της επιστημονικής έρευνας και, εφόσον είναι επιθυμητό, των κοινών


text: προγραμμάτων για έρευνα του είδους αυτού στην περιοχή της σύμβασης γ) η εξέταση των πληροφοριών που παρέχονται από τα συμβαλλόμενα κράτη σύφωνα με το άρθρο XII παράγραφος 3.»δ) το άρθρο Χ σημείο στ) ανασυντάσσεται ως εξής:«στ) οποιαδήποτε μέτρα καθορίζουν το συνολικό επιτρεπόμενο αλίευμα ή αλιευτική δραστηριότητα ανάλογα με τα είδη, τα αποθέματα, τις περιοχές και τις περιόδους αλιείας, στο οποίο συμπεριλαμβάνονται τα συνολικά επιτρεπόμενα αλιεύματα για τις περιοχές που υπόκεινται στη δικαιοδοσία για τα αλιεύματα των συμβαλλομένων κρατών.»το σημείο ζ) διαγράφεται το παρόν σημείο η) γίνεται ζ) ε) άρθρο ΧΙ: προστίθεται νέα παράγραφος 4 και η παρούσα παράγραφος 4 ανασυντάσσεται και γίνεται παράγραφος 5. Το κείμενο έχει ως εξής:«4. α) Μετά από την ημερομηνία ενάρξεως ισχύος μιας σύστασης που έχει εκδοθεί από την Επιτροπή, κάθε συμβαλλόμενο κράτος μπορεί να κοινοποιήσει στην Επιτροπή την πρόθεσή του να παύσει να αποδέχεται τη σύσταση και, εάν δεν αποσυρθεί η κοινοποίηση αυτή, η σύσταση παύει να δεσμεύει αυτό το συμβαλλόμενο κράτος μετά την πάροδο ενός έτους από την ημερομηνία της κοινοποίησης.β) Η σύσταση που έχει παύσει να δεσμεύει ένα συμβαλλόμενο κράτος παύει να δεσμεύει οποιοδήποτε άλλο συμβαλλόμενο κράτος, τριάντα ημέρες μετά την ημερομηνία κατά την οποία το κράτος αυτό κοινοποιεί την πρόθεσή του να παύσει να αποδέχεται τη σύσταση.5. Η Επιτροπή κοινοποιεί στα συμβαλλόμενα κράτη κάθε κοινοποίηση σύμφωνα με το παρόν άρθρο, αμέσως μετά την λήψη της.»στ) η ακόλουθη φράση προστίθεται στο τέλος του άρθρου ΧΙΙ παράγραφος 3:«συμπεριλαμβανομένων και των πληροφοριών για τα μέτρα εποπτείας που λαμβάνονται για να διασφαλίσουν την εφαρμογή των συστάσεων της Επιτροπής.»ζ) το άρθρο ΧΙΙΙ ανασυντάσσεται ως εξής:«Κάθε συμβαλλόμενο κράτος πληροφορεί την Επιτροπή για τα νομοθετικά μέτρα που έλαβε και για οποιεσδήποτε συμφωνίες συνάψει στο βαθμό που τα μέτρα αυτά και οι συμφωνίες αυτές αφορούν τη διατήρηση και τη χρήση των αλιευτικών πόρων στην περιοχή της σύμβασης.»η) το άρθρο XVII ανασυντάσσεται ως εξής:«1. Η παρούσα σύμβαση επικυρώνεται ή γίνεται αποδεκτή από τα κράτη που την υπογράφουν. Οι πράξεις αποδοχής ή επικύρωσης κατατίθενται στην κυβέρνηση της Λαϊκής Δημοκρατίας της Πολωνίας, η οποία ασκεί τα καθήκοντα της κυβέρνησης θεματοφύλακα.2. Η σύμβαση αυτή είναι ανοικτή για την προσχώρηση κάθε κράτους που ενδιαφέρεται για τη διαφύλαξη και την ορθολογική εκμετάλλευση των ζώντων πόρων της Βαλτικής θάλασσας και των Belts ή κάθε διακυβερνητικής οργάνωσης οικονομικής ενοποίησης, στην οποία έχουν μεταβιβάσει τα κράτη μέλη της τις αρμοδιότητές τους για τα θέματα που ρυθμίζονται από την παρούσα σύμβαση, υπό τον όρο ότι το κράτος αυτό ή η οργάνωση αυτή θα προσκληθούν από τα συμβαλλόμενα κράτη.3. Κάθε αναφορά στην έκφραση «συμβαλλόμενο κράτος» στην παρούσα σύμβαση ισχύει mutatis mutandis και για τις οργανώσεις που αναφέρθηκαν στην προηγούμενη παράγραφο και οι οποίες έχουν καταστεί μέρη της σύμβασης αυτής.4. Στην περίπτωση σύγκρουσης μεταξύ των υποχρεώσεων κάποιας οργάνωσης, που αναφέρεται στην παράγραφο 2, που απορρέουν από την παρούσα σύμβαση και των υποχρεώσεών της που προκύπτουν από τους όρους της συμφωνίας για την ίδρυση της οργάνωσης αυτής, ή οποιωνδήποτε άλλων πράξεων που σχετίζονται με τη συμφωνία αυτή, οι υποχρεώσεις που απορρέουν από την παρούσα σύμβαση υπερισχύουν.»7. Περαιτέρω αποτέλεσμα των διαβουλεύσεων της διάσκεψης υπήρξε


text: η συμφωνία της στις ακόλουθες διατάξεις που αποτελούν παράρτημα του άρθρου XVII, σχετικά με την προσχώρηση της ΕΟΚ στη σύμβαση:α) μετά από αίτηση του Βασιλείου της Δανίας και της Ομοσπονδιακής Δημοκρατίας της Γερμανίας, η Ευρωπαϊκή Οικονομική Κοινότητα (ΕΟΚ) προσκαλείται από όλα τα συμβαλλόμενα κράτη να προσχωρήσει στη σύμβαση στη θέση του Βασιλείου της Δανίας και της Ομοσπονδιακής Δημοκρατίας της Γερμανίας κατά παρέκκλιση του άρθρου ΧΙΧ της σύμβασης. τα δύο αυτά συμβαλλόμενα κράτη θα παύσουν να είναι μέλη από τη στιγμή κατά την οποία η σύμβαση θα αρχίσει να ισχύει για την ΕΟΚ β) από τη στιγμή της προσχώρησής της, η Ευρωπαϊκή Οικονομική Κοινότητα αναλαμβάνει όλα τα δικαιώματα και όλες τις υποχρεώσεις που έχει ένα συμβαλλόμενο κράτος, όπως ορίζεται από τη σύμβαση, συμπεριλαμβανομένων μεταξύ άλλων, του δικαιώματος της μιας ψήφου και της υποχρέωσης συμβολής με ένα από τα ίσα μερίδια στο συνολικό ποσό του προϋπολογισμού και εγγυάται την αυστηρή τήρηση όλων των υποχρεώσεων που προκύπτουν από την παρούσα σύμβαση γ) η συμμετοχή της Ευρωπαϊκής Οικονομικής Κοινότητας στην παρούσα σύμβαση δεν θεωρείται ότι επηρεάζει τα δικαιώματα, τις αξιώσεις ή τις απόψεις των συμβαλλομένων κρατών σχετικά με τον καθορισμό των ζωνών αλιείας, καθώς και την έκταση της δικαιοδοσίας σε θέματα αλιείας, σύμφωνα με το διεθνές δίκαιο δ) η αποχώρηση του Βασιλείου της Δανίας και της Ομοσπονδιακής Δημοκρατίας της Γερμανίας δεν θα επηρεάσουν τις καθιερωμένες επίσημες γλώσσες της Επιτροπής ε) οι πράξεις για την προσχώρηση της ΕΟΚ στη σύμβαση θα κατατεθούν στην κυβέρνηση θεματοφύλακα.8. Οι αντιπρόσωποι της Ευρωπαϊκής Οικονομικής Κοινότητας συνέταξαν δήλωση που επισυνάπτεται στο παρόν πρωτόκολλο.9. Το κείμενο του παρόντος πρωτοκόλλου, το οποίο είναι ένα μοναδικό πρωτότυπο κείμενο στα αγγλικά, θα κατατεθεί στην κυβέρνηση της Λαϊκής Δημοκρατίας της Πολωνίας. Η κυβέρνηση της Λαϊκής Δημοκρατίας της Πολωνίας θα αποστείλει επικυρωμένο αντίγραφο του παρόντος πρωτοκόλλου σε κάθε κράτος, του οποίου οι αντιπρόσωποι έλαβαν μέρος στη διάσκεψη, για να γίνουν αποδεκτές οι τροποποιήσεις που συμπεριλαμβάνονται στο πρωτόκολλο, σύμφωνα με τη διαδικασία που προβλέπεται στο άρθρο XVI της σύμβασης.Έγινε στη Βαρσοβία στις έντεκα Νοεμβρίου 1982.Για την αντιπροσωπεία του Βασιλείου της ΔανίαςΓια την αντιπροσωπεία της Δημοκρατίας της ΦινλανδίαςΓια την αντιπροσωπεία της Λαϊκής Δημοκρατίας της ΓερμανίαςΓια την αντιπροσωπεία της Ομοσπονδιακής Δημοκρατίας της ΓερμανίαςΓια την αντιπροσωπεία της Λαϊκής Δημοκρατίας της ΠολωνίαςΓια την αντιπροσωπεία του Βασιλείου της ΣουηδίαςΓια την αντιπροσωπεία της Ενώσεως των Σοβιετικών Σοσιαλιστικών Δημοκρατιών ΠΑΡΑΡΤΗΜΑΔήλωση των αντιπροσώπων της Ευρωπαϊκής Οικονομικής Κοινότητας Όσον αφορά το άρθρο XVII παράγραφος 4, οι αντιπρόσωποι της Ευρωπαϊκής Οικονομικής Κοινότητας επιθυμούν να υπογραμμίσουν τα ακόλουθα σημεία:1) η προσχώρηση της Ευρωπαϊκής Οικονομικής Κοινότητας στην παρούσα σύμβαση δεν δημιουργεί καμία σύγκρουση μεταξύ των υποχρεώσεων της Κοινότητας που προκύπτουν από την συνθήκη περί ιδρύσεώς της και των υποχρεώσεων που απορρέουν από την παρούσα σύμβαση 2) παρομοίως, δεν δημιουργείται καμμία σύγκρουση μεταξύ του υπάρχοντος κοινοτικού δικαίου και των υποχρεώσεων που προκύπτουν από τη σύμβαση. Επιπλέον, οποιαδήποτε ενδεχόμενη σύγκρουση αποκλείεται, διότι η προσχώρηση της Ευρωπαϊκής Οικονομικής Κοινότητας στην παρούσα σύμβαση θα πρέπει να εγκριθεί από το Συμβούλιο των Υπουργών των Ευρωπαϊκών Κοινοτήτων. Με αυτή την πράξη εγκρίσεως οποιαδήποτε ενδεχομένως αντιφάσκουσα προγενέστερη νομοθετική πράξη ακυρώνεται 3) όσον αφορά το μελλοντικό κοινοτικό


text:
 23.10.2008
 EL
 Επίσημη Εφημερίδα της Ευρωπαϊκής Ένωσης
 L 280/7
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 79/2008
 της 4ης Ιουλίου 2008
 για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη:
 τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα IX της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 66/2008 της 6ης Ιουνίου 2008 (1).
 (2)
 Η οδηγία 2007/44/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τροποποίηση της οδηγίας 92/49/ΕΟΚ του Συμβουλίου και των οδηγιών 2002/83/ΕΚ, 2004/39/ΕΚ, 2005/68/ΕΚ και 2006/48/ΕΚ σχετικά με τους διαδικαστικούς κανόνες και τα κριτήρια αξιολόγησης για την προληπτική αξιολόγηση της απόκτησης και της αύξησης συμμετοχών στο μετοχικό κεφάλαιο οντοτήτων του χρηματοπιστωτικού τομέα (2), πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Το παράρτημα IX της συμφωνίας τροποποιείται ως εξής:
 1.
 Η ακόλουθη περίπτωση προστίθεται στο σημείο 7α (οδηγία 92/49/ΕΟΚ του Συμβουλίου), στο σημείο 11 (οδηγία 2002/83/ΕΚ του Ευρωπαϊκού Κοινοβουλίου και του Συμβουλίου), στο σημείο 14 (οδηγία 2006/48/ΕΚ του Ευρωπαϊκού Κοινοβουλίου και του Συμβουλίου) και στο σημείο 31βα (οδηγία 2004/39/ΕΚ του Ευρωπαϊκού Κοινοβουλίου και του Συμβουλίου):
 «—
 32007 L 0044: Οδηγία 2007/44/ΕΚ του Ευρωπαϊκού Κοινοβουλίου και του Συμβουλίου της 5ης Σεπτεμβρίου 2007 (ΕΕ L 247 της 21.9.2007, σ. 1).»
 2.
 Στο σημείο 7β (οδηγία 2005/68/ΕΚ του Ευρωπαϊκού Κοινοβουλίου και του Συμβουλίου) προστίθεται το ακόλουθο κείμενο:
 «, όπως τροποποιήθηκε με:
 —
 32007 L 0044: Οδηγία 2007/44/ΕΚ του Ευρωπαϊκού Κοινοβουλίου και του Συμβουλίου της 5ης Σεπτεμβρίου 2007 (ΕΕ L 247 της 21.9.2007, σ. 1).»
 3.
 Το σημείο 7α (οδηγία 92/49/EOK του Συμβουλίου) τροποποιείται ως εξής:
 i)
 Η παρούσα προσαρμογή α) γίνεται προσαρμογή β).
 ii)
 Πριν από τη νέα προσαρμογή β), παρεμβάλλεται η ακόλουθη προσαρμογή:
 «α)
 Τα άρθρα 15, 15α, 15β και 15γ όσον αφορά την προληπτική αξιολόγηση ενός υποψήφιου αγοραστή δεν εφαρμόζονται όταν ο υποψήφιος αγοραστής, όπως ορίζεται στην οδηγία, είναι εγκατεστημένος ή υπόκειται σε ρυθμιστικό πλαίσιο εκτός του εδάφους των συμβαλλόμενων μερών.»
 4.
 Το σημείο 7β (οδηγία 2005/68/ΕΚ του Ευρωπαϊκού Κοινοβουλίου και του Συμβουλίου) τροποποιείται ως εξής:
 i)
 Η παρούσα προσαρμογή γίνεται προσαρμογή β).
 ii)
 Πριν από τη νέα προσαρμογή β), παρεμβάλλεται η ακόλουθη προσαρμογή:
 «α)
 Τα άρθρα 19, 19α και 20 όσον αφορά την προληπτική αξιολόγηση του υποψήφιου αγοραστή δεν εφαρμόζονται όταν ο υποψήφιος αγοραστής, όπως ορίζεται στην οδηγία, είναι εγκατεστημένος ή υπόκειται σε ρυθμιστικό πλαίσιο εκτός του εδάφους των συμβαλλόμενων μερών.»
 5.
 Το σημείο 11 (οδηγία 2002/83/ΕΚ του Ευρωπαϊκού Κοινοβουλίου και του Συμβουλίου) τροποποιείται ως εξής:
 i)
 Οι παρούσες προσαρμογές β), γ) και δ) γίνονται προσαρμογές γ), δ) και ε).
 ii)
 Μετά την προσαρμογή α) παρεμβάλλεται η ακόλουθη προσαρμογή:
 «β)
 Τα άρθρα 15, 15α, 15β και 15γ όσον αφορά την προληπτική αξιολόγηση του υποψήφιου αγοραστή δεν εφαρμόζονται όταν ο υποψήφιος αγοραστής, όπως ορίζεται στην οδηγία, είναι εγκατεστημένος ή υπόκειται σε ρυθμιστικό πλαίσιο εκτός του εδάφους των συμβαλλόμενων μερών.»
 6.
 Το


text:
σημείο 14 (οδηγία 2006/48/ΕΚ του Ευρωπαϊκού Κοινοβουλίου και του Συμβουλίου) τροποποιείται ως εξής:
 i)
 Οι προσαρμογές γ) και δ) γίνονται προσαρμογές δ) και ε).
 ii)
 Μετά την προσαρμογή β) παρεμβάλλεται η ακόλουθη προσαρμογή:
 «γ)
 Τα άρθρα 19, 19α, 19β, 20 και 21 παράγραφος 3 όσον αφορά την προληπτική αξιολόγηση του υποψήφιου αγοραστή δεν εφαρμόζονται όταν ο υποψήφιος αγοραστής, όπως ορίζεται στην οδηγία, είναι εγκατεστημένος ή υπόκειται σε ρυθμιστικό πλαίσιο εκτός του εδάφους των συμβαλλόμενων μερών.»
 7.
 Το σημείο 31βα (οδηγία 2004/39/ΕΚ του Ευρωπαϊκού Κοινοβουλίου και του Συμβουλίου) τροποποιείται ως εξής:
 i)
 Η προσαρμογή γίνεται προσαρμογή β).
 ii)
 Πριν από τη νέα προσαρμογή β), παρεμβάλλεται η ακόλουθη προσαρμογή:
 «α)
 Τα άρθρα 10, 10α και 10β όσον αφορά την προληπτική αξιολόγηση του υποψήφιου αγοραστή δεν εφαρμόζονται όταν ο υποψήφιος αγοραστής, όπως ορίζεται στην οδηγία, είναι εγκατεστημένος ή υπόκειται σε ρυθμιστικό πλαίσιο εκτός του εδάφους των συμβαλλόμενων μερών.»
 Άρθρο 2
 Τα κείμενα της οδηγίας 2007/44/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 5 Ιουλίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3), ή την ημέρα ενάρξεως ισχύος της απόφασης της Μεικτής Επιτροπής του ΕΟΧ αριθ. 65/2008 της 6ης Ιουνίου 2008, ανάλογα με το ποια ημερομηνία είναι μεταγενέστερη.
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 4 Ιουλίου 2008.
 Για τη Μεικτή Επιτροπή του ΕΟΧ
 Ο Πρόεδρος
 Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ
 (1) ΕΕ L 257 της 25.9.2008, σ. 29.
 (2) ΕΕ L 247 της 21.9.2007, σ. 1.
 (3) Έχουν αναφερθεί συνταγματικές απαιτήσεις.


text:
 25.6.2021
 EL
 Επίσημη Εφημερίδα της Ευρωπαϊκής Ένωσης
 L 226/41
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 130/2021
 της 15ης Μαρτίου 2021
 για την τροποποίηση του πρωτοκόλλου 10 της συμφωνίας για τον ΕΟΧ για τη διευκόλυνση των ελέγχων και των διατυπώσεων κατά τη μεταφορά εμπορευμάτων [2021/1039]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, και ιδίως το άρθρο 98,
 Εκτιμώντας τα ακόλουθα:
 (1)
 Οι σχετικές διατάξεις του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (1) και του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (2) έχουν αντικατασταθεί από τις σχετικές διατάξεις του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (3), του κατ’ εξουσιοδότηση κανονισμού (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (4) και του εκτελεστικού κανονισμού (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (5).
 (2)
 Η νομοθεσία της Ευρωπαϊκής Ένωσης σχετικά με τα τελωνειακά μέτρα ασφάλειας έχει τροποποιηθεί, ιδίως με την εκτελεστική απόφαση (ΕΕ) 2019/2151 της Επιτροπής, της 13ης Δεκεμβρίου 2019, για την εκπόνηση του προγράμματος εργασιών σχετικά με την ανάπτυξη και εγκατάσταση των ηλεκτρονικών συστημάτων που προβλέπεται στον ενωσιακό τελωνειακό κώδικα (6).
 (3)
 Οι διατάξεις του πρωτοκόλλου 10 για τη διευκόλυνση των ελέγχων και των διατυπώσεων κατά τη μεταφορά εμπορευμάτων («πρωτόκολλο 10») της συμφωνίας για τον Ευρωπαϊκό Οικονομικό Χώρο («συμφωνία για τον ΕΟΧ») πρέπει να ευθυγραμμισθούν με τις τροποποιήσεις της νομοθεσίας της Ευρωπαϊκής Ένωσης, με σκοπό τη διασφάλιση ισοδύναμου επιπέδου ασφάλειας.
 (4)
 Ο κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (7), ενσωματώθηκε στη συμφωνία για τον ΕΟΧ με την απόφαση της Μεικτής Επιτροπής του ΕΟΧ αριθ. 154/2018, της 6ης Ιουλίου 2018, για την τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) και του πρωτοκόλλου 37 (που περιλαμβάνει τον κατάλογο ο οποίος προβλέπεται στο άρθρο 101) της συμφωνίας για τον ΕΟΧ (8).
 (5)
 Η παρούσα απόφαση δεν θα πρέπει να εφαρμόζεται στην Ισλανδία και στο Λιχτενστάιν. Ωστόσο, εφόσον ληφθεί νέα απόφαση, η εφαρμογή της θα μπορούσε να επεκταθεί στις εν λόγω χώρες.
 (6)
 Συνεπώς, το πρωτόκολλο 10 της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το πρωτόκολλο 10 της συμφωνίας για τον ΕΟΧ τροποποιείται σύμφωνα με το παράρτημα της παρούσας απόφασης.
 Άρθρο 2


text:
1. Η παρούσα απόφαση αρχίζει να ισχύει στις 15 Μαρτίου 2021, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1). Εφαρμόζεται από τις 15 Μαρτίου 2021.
 2. Εν αναμονή των κοινοποιήσεων που αναφέρονται στην παράγραφο 1, η Ευρωπαϊκή Ένωση και η Νορβηγία εφαρμόζουν προσωρινά την παρούσα απόφαση από τις 15 Μαρτίου 2021.
 Άρθρο 3
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 15 Μαρτίου 2021.
 Για τη Μεικτή Επιτροπή του ΕΟΧ
 H Πρόεδρος
 Clara GANSLANDT
 Οι Γραμματείς
 της Μεικτής Επιτροπής του ΕΟΧ
 Hege M. HOFF
 Mikołaj KARŁOWSKI
 (1) EE L 302 της 19.10.1992, σ. 1.
 (2) EE L 253 της 11.10.1993, σ. 1.
 (3) EE L 269 της 10.10.2013, σ. 1.
 (4) EE L 343 της 29.12.2015, σ. 1.
 (5) EE L 343 της 29.12.2015, σ. 558.
 (6) EE L 325 της 16.12.2019, σ. 168.
 (7) ΕΕ L 119 της 4.5.2016, σ. 1.
 (8) EE L 183 της 19.7.2018, σ. 23.
 (*1) Έχουν αναφερθεί συνταγματικές απαιτήσεις.
 ΠΑΡΑΡΤΗΜΑ
 1.
 Τα άρθρα 9α έως 9ζ του κεφαλαίου IIα (ΤΕΛΩΝΕΙΑΚΑ ΜΕΤΡΑ ΑΣΦΑΛΕΙΑΣ) του πρωτοκόλλου 10 της συμφωνίας για τον Ευρωπαϊκό Οικονομικό Χώρο («συμφωνία») αντικαθίστανται από το ακόλουθο κείμενο:
 «ΚΕΦΑΛΑΙΟ Ιια
 ΤΕΛΩΝΕΙΑΚΑ ΜΕΤΡΑ ΑΣΦΑΛΕΙΑΣ
 Άρθρο 9a
 Ορισμοί
 Για τους σκοπούς του παρόντος κεφαλαίου:
 α)
 ως “κίνδυνος” νοείται η πιθανότητα και ο αντίκτυπος συμβάντος, όσον αφορά την είσοδο, την έξοδο, τη διαμετακόμιση, τη μεταφορά και την τελική χρήση εμπορευμάτων που κυκλοφορούν μεταξύ του τελωνειακού εδάφους ενός εκ των συμβαλλόμενων μερών και τρίτης χώρας, καθώς και την παρουσία εμπορευμάτων που δεν έχουν τεθεί σε ελεύθερη κυκλοφορία, το οποίο συνιστά απειλή για την ασφάλεια και προστασία των συμβαλλόμενων μερών, για τη δημόσια υγεία, για το περιβάλλον ή για τους καταναλωτές·
 β)
 ως “διαχείριση κινδύνων” νοείται ο συστηματικός εντοπισμός των κινδύνων και η εφαρμογή κάθε μέτρου που είναι αναγκαίο για να περιοριστεί η έκθεση σε κίνδυνο. Ο όρος αυτός καλύπτει δραστηριότητες όπως η συγκέντρωση στοιχείων και πληροφοριών, η ανάλυση και εκτίμηση των κινδύνων, η θέσπιση και η επιβολή μέτρων, καθώς και η συστηματική παρακολούθηση και αξιολόγηση της διαδικασίας και των αποτελεσμάτων της, με βάση τις πηγές και τις στρατηγικές που ορίζονται από τα συμβαλλόμενα μέρη ή σε διεθνές επίπεδο·
 γ)
 ως “αντικείμενα αλληλογραφίας” νοούνται οι επιστολές, οι ταχυδρομικές κάρτες, οι επιστολές για τυφλούς και τα έντυπα που δεν υπόκεινται σε εισαγωγικούς ή εξαγωγικούς δασμούς·
 δ)
 ως “ταχυμεταφορά” νοείται η αποστολή που μεταφέρεται από ή υπό την ευθύνη ολοκληρωμένης υπηρεσίας ταχείας/καθορισμένης χρονικά παραλαβής, μεταφοράς, εκτελωνισμού και παράδοσης δεμάτων, με ταυτόχρονο εντοπισμό της θέσης και έλεγχο των ειδών, καθ’ όλη τη διάρκεια παροχής της υπηρεσίας·
 ε)
 ως “εμπορεύματα σε ταχυδρομική αποστολή” νοούνται τα εμπορεύματα, εκτός από τα αντικείμενα αλληλογραφίας, που περιέχονται σε πάσης φύσεως ταχυδρομικά δέματα και μεταφέρονται από ή υπό την ευθύνη φορέα που είναι εγκατεστημένος σε ένα συμβαλλόμενο μέρος και έχει οριστεί από το εν λόγω συμβαλλόμενο μέρος για την παροχή των διεθνών υπηρεσιών που διέπονται από την παγκόσμια ταχυδρομική σύμβαση, η οποία εγκρίθηκε στις


text:
10 Ιουλίου 1984 υπό την αιγίδα του Οργανισμού Ηνωμένων Εθνών, και μεταφέρονται σύμφωνα με τις διατάξεις της εν λόγω σύμβασης·
 στ)
 ως “τελωνειακή διασάφηση” νοείται η πράξη με την οποία ένα πρόσωπο δηλώνει, με τους απαιτούμενους τύπους και διαδικασίες, τη βούλησή του να υπαγάγει εμπορεύματα σε συγκεκριμένο τελωνειακό καθεστώς, με αναφορά, ενδεχομένως, τυχόν ειδικών ρυθμίσεων που θα πρέπει να εφαρμοσθούν·
 ζ)
 ως “διασάφηση προσωρινής εναπόθεσης” νοείται η πράξη με την οποία ένα πρόσωπο δηλώνει, με τους απαιτούμενους τύπους και διαδικασίες, ότι εμπορεύματα βρίσκονται σε προσωρινή εναπόθεση.
 Άρθρο 9β
 Γενικές διατάξεις σχετικά με την ασφάλεια και την προστασία
 1. Τα συμβαλλόμενα μέρη δεσμεύονται να θεσπίσουν και να εφαρμόσουν στις μεταφορές εμπορευμάτων που προέρχονται από ή προορίζονται για τρίτες χώρες τα τελωνειακά μέτρα ασφάλειας που ορίζονται στο παρόν κεφάλαιο και, συνεπώς, να εξασφαλίζουν στα εξωτερικά τους σύνορα ισοδύναμο επίπεδο ασφάλειας και προστασίας.
 2. Τα συμβαλλόμενα μέρη παραιτούνται από την εφαρμογή των τελωνειακών μέτρων ασφάλειας που ορίζονται στο παρόν κεφάλαιο κατά τη μεταφορά εμπορευμάτων μεταξύ των τελωνειακών τους εδαφών.
 3. Τα συμβαλλόμενα μέρη διεξάγουν μεταξύ τους διαβουλεύσεις πριν από τη σύναψη κάθε συμφωνίας με τρίτη χώρα στους τομείς που καλύπτονται από το παρόν κεφάλαιο, ώστε να εξασφαλίσουν τη συνοχή με τη συμφωνία, ιδιαίτερα εάν η προβλεπόμενη συμφωνία περιέχει διατάξεις που παρεκκλίνουν από τα τελωνειακά μέτρα ασφάλειας που ορίζονται στο παρόν κεφάλαιο.
 Άρθρο 9γ
 Διασαφήσεις πριν από την είσοδο και την έξοδο των εμπορευμάτων
 1. Για λόγους ασφάλειας και προστασίας, τα εμπορεύματα που εισέρχονται στα τελωνειακά εδάφη των συμβαλλόμενων μερών από τρίτες χώρες καλύπτονται από συνοπτική διασάφηση εισόδου, πλην των εμπορευμάτων που μεταφέρονται επί μεταφορικών μέσων τα οποία απλώς διέρχονται από τα χωρικά ύδατα ή τον εναέριο χώρο των τελωνειακών εδαφών χωρίς στάση σε αυτά.
 2. Για λόγους ασφάλειας και προστασίας, τα εμπορεύματα που εξέρχονται από τα τελωνειακά εδάφη των συμβαλλόμενων μερών και προορίζονται για τρίτες χώρες καλύπτονται από συνοπτική διασάφηση εξόδου, πλην των εμπορευμάτων που μεταφέρονται επί μεταφορικών μέσων τα οποία απλώς διέρχονται από τα χωρικά ύδατα ή τον εναέριο χώρο των τελωνειακών εδαφών χωρίς στάση σε αυτά.
 3. Η συνοπτική διασάφηση εισόδου ή εξόδου υποβάλλεται πριν από την είσοδο των εμπορευμάτων στα τελωνειακά εδάφη των συμβαλλόμενων μερών ή πριν την έξοδο από αυτά.
 4. Όταν υφίσταται υποχρέωση υποβολής συνοπτικής διασάφησης εισόδου ή εξόδου για εμπορεύματα που εισέρχονται ή εξέρχονται από τα τελωνειακά εδάφη των συμβαλλόμενων μερών αλλά τέτοια διασάφηση δεν έχει υποβληθεί, ένα από τα πρόσωπα που αναφέρονται στις παραγράφους 5 ή 6 την υποβάλλει αμέσως ή, εάν το επιτρέπουν οι τελωνειακές αρχές, υποβάλλει, αντ’ αυτής, τελωνειακή διασάφηση ή διασάφηση προσωρινής εναπόθεσης, η οποία περιλαμβάνει τουλάχιστον τα στοιχεία που απαιτούνται για τη συνοπτική διασάφηση εισόδου ή εξόδου. Υπό αυτές τις περιστάσεις, οι τελωνειακές αρχές διεξάγουν, για σκοπούς ασφάλειας και προστασίας, ανάλυση κινδύνων για τα εν λόγω εμπορεύματα με βάση την τελωνειακή διασάφηση ή τη διασάφηση προσωρινής εναπόθεσης.
 5. Έκαστο συμβαλλόμενο μέρος ορίζει τα πρόσωπα που είναι υπεύθυνα για την υποβολή συνοπτικών διασαφήσεων εξόδου, καθώς και τις αρχές που είναι αρμόδιες για την παραλαβή τους.
 6. Η συνοπτική διασάφηση εισόδου υποβάλλεται από τον


text:
μεταφορέα.
 Ανεξάρτητα από τις υποχρεώσεις του μεταφορέα, η συνοπτική διασάφηση εισόδου μπορεί να υποβάλλεται αντ’ αυτού από ένα από τα ακόλουθα πρόσωπα:
 α)
 τον εισαγωγέα ή τον παραλήπτη ή κάθε άλλο πρόσωπο εξ ονόματος ή για λογαριασμό του οποίου ενεργεί ο μεταφορέας·
 β)
 κάθε πρόσωπο που είναι σε θέση να προσκομίσει τα συγκεκριμένα εμπορεύματα ή να φροντίσει για την προσκόμισή τους στο τελωνείο πρώτης εισόδου.
 Σε συγκεκριμένες περιπτώσεις, όταν τα πρόσωπα που αναφέρονται στο πρώτο εδάφιο δεν είναι σε θέση να προσκομίσουν όλα τα στοιχεία της συνοπτικής διασάφησης εισόδου που είναι αναγκαία για την ανάλυση κινδύνων που διενεργείται για σκοπούς ασφάλειας και προστασίας, ενδέχεται να ζητηθεί η προσκόμισή τους από άλλα πρόσωπα που διαθέτουν τα εν λόγω στοιχεία, καθώς και τα κατάλληλα δικαιώματα προσκόμισής τους.
 Κάθε πρόσωπο που υποβάλλει τα στοιχεία της συνοπτικής διασάφησης εισόδου είναι υπεύθυνο για τα στοιχεία που υποβάλλει.
 7. Κατά παρέκκλιση από την παράγραφο 6 του παρόντος άρθρου, έως τις ημερομηνίες εγκατάστασης του ηλεκτρονικού συστήματος που αναφέρεται στο παράρτημα Ι άρθρο 1 παράγραφος 1, έκαστο συμβαλλόμενο μέρος ορίζει τους υπόχρεους υποβολής της συνοπτικής διασάφησης εισόδου, καθώς και τους τρόπους υποβολής της, ανταλλαγής συναφών πληροφοριών και υποβολής αιτήματος τροποποίησης και/ή ακύρωσής της.
 8. Οι τελωνειακές αρχές των συμβαλλόμενων μερών δύνανται να προσδιορίζουν τις περιπτώσεις στις οποίες μια τελωνειακή διασάφηση ή μια διασάφηση προσωρινής εναπόθεσης μπορεί να χρησιμοποιηθεί ως συνοπτική διασάφηση εισόδου ή εξόδου, υπό την προϋπόθεση ότι:
 α)
 η τελωνειακή διασάφηση ή η διασάφηση προσωρινής εναπόθεσης περιλαμβάνει όλα τα στοιχεία που απαιτούνται για τη συνοπτική διασάφηση εισόδου ή εξόδου· και
 β)
 η διασάφηση αντικατάστασης υποβάλλεται πριν από την εκπνοή της προθεσμίας στο τελωνείο που είναι αρμόδιο για την υποβολή της συνοπτικής διασάφησης εισόδου ή εξόδου.
 9. Το παράρτημα I ορίζει:
 —
 το ηλεκτρονικό σύστημα για τη συνοπτική διασάφηση εισόδου,
 —
 τη μορφή και τα στοιχεία της συνοπτικής διασάφησης εισόδου ή εξόδου,
 —
 τις εξαιρέσεις από την υποχρέωση υποβολής συνοπτικής διασάφησης εισόδου ή εξόδου,
 —
 τον τόπο υποβολής της συνοπτικής διασάφησης εισόδου ή εξόδου,
 —
 τις προθεσμίες εντός των οποίων η συνοπτική διασάφηση εισόδου ή εξόδου πρέπει να υποβληθεί,
 —
 τις τεχνικές ρυθμίσεις των ηλεκτρονικών συστημάτων που χρησιμοποιούνται για την υποβολή της συνοπτικής διασάφησης εισόδου,
 —
 τις οικονομικές ρυθμίσεις που σχετίζονται με τις ευθύνες, τις δεσμεύσεις και τις προσδοκίες από την υλοποίηση και λειτουργία του συστήματος ελέγχου εισαγωγών 2,
 —
 κάθε άλλη διάταξη που είναι απαραίτητη για την εφαρμογή του παρόντος άρθρου.
 Άρθρο 9δ
 Εγκεκριμένος οικονομικός φορέας
 1. Ένα συμβαλλόμενο μέρος, με την επιφύλαξη των κριτηρίων που ορίζονται στο παράρτημα II, χορηγεί το καθεστώς “εγκεκριμένου οικονομικού φορέα” στον τομέα της ασφάλειας σε κάθε οικονομικό φορέα που είναι εγκατεστημένος στο τελωνειακό του έδαφος.
 Ο εγκεκριμένος οικονομικός φορέας απολαύει διευκολύνσεων όσον αφορά τους τελωνειακούς ελέγχους που σχετίζονται με την ασφάλεια.
 Με την επιφύλαξη των κανόνων και των όρων που αναφέρονται στην παράγραφο 2, η ιδιότητα του εγκεκριμένου οικονομικού φορέα που χορηγείται από ένα συμβαλλόμενο μέρος αναγνωρίζεται από το άλλο συμβαλλόμενο μέρος, χωρίς να θίγονται οι τελωνειακοί έλεγχοι, ιδίως με σκοπό την εφαρμογή συμφωνιών με τρίτες χώρες που προβλέπουν μηχανισμούς αμοιβαίας


text:
αναγνώρισης της ιδιότητας του εγκεκριμένου οικονομικού φορέα.
 2. Το παράρτημα ΙΙ ορίζει:
 —
 τους κανόνες σχετικά με τη χορήγηση της ιδιότητας του εγκεκριμένου οικονομικού φορέα, ιδιαίτερα τα κριτήρια χορήγησης της ιδιότητας αυτής και τους όρους εφαρμογής των εν λόγω κριτηρίων,
 —
 το είδος διευκολύνσεων που χορηγούνται,
 —
 τους κανόνες σχετικά με την αναστολή, την ακύρωση και την ανάκληση της ιδιότητας του εγκεκριμένου οικονομικού φορέα,
 —
 τις ρυθμίσεις που διέπουν την ανταλλαγή πληροφοριών μεταξύ των συμβαλλομένων μερών όσον αφορά τους εγκεκριμένους οικονομικούς φορείς τους,
 —
 κάθε άλλη διάταξη που είναι απαραίτητη για την εφαρμογή του παρόντος άρθρου.
 Άρθρο 9ε
 Τελωνειακοί έλεγχοι ασφάλειας και προστασίας και διαχείριση κινδύνων που σχετίζονται με την ασφάλεια και την προστασία
 1. Οι τελωνειακοί έλεγχοι ασφάλειας και προστασίας, εκτός από τους δειγματοληπτικούς ελέγχους, βασίζονται πρωτίστως στην ανάλυση των κινδύνων με τη χρήση ηλεκτρονικών τεχνικών επεξεργασίας δεδομένων, με σκοπό τον προσδιορισμό και την αξιολόγηση των κινδύνων, καθώς και τη θέσπιση των αναγκαίων αντιμέτρων, με βάση κριτήρια που καθορίζονται από τα συμβαλλόμενα μέρη.
 2. Οι τελωνειακοί έλεγχοι ασφάλειας και προστασίας διεξάγονται εντός κοινού πλαισίου διαχείρισης κινδύνων που βασίζεται στην ανταλλαγή πληροφοριών που σχετίζονται με τους κινδύνους και των αποτελεσμάτων της ανάλυσης κινδύνων μεταξύ των τελωνειακών αρχών των συμβαλλόμενων μερών. Η τελωνειακή αρχή της Νορβηγίας, μέσω της συμμετοχής της στην επιτροπή τελωνειακού κώδικα που αναφέρεται στο κεφάλαιο ΙΙα άρθρο 9η παράγραφος 4, συμβάλλει στη θέσπιση κοινών κριτηρίων και προτύπων κινδύνου, μέτρων ελέγχου και τομέων ελέγχου προτεραιότητας όσον αφορά τα στοιχεία των συνοπτικών διασαφήσεων εισόδου και εξόδου. Οι έλεγχοι που βασίζονται στις εν λόγω πληροφορίες και κριτήρια διεξάγονται με την επιφύλαξη άλλων τελωνειακών ελέγχων.
 3. Τα συμβαλλόμενα μέρη χρησιμοποιούν ένα κοινό σύστημα διαχείρισης κινδύνων για την ανταλλαγή πληροφοριών σχετικά με τους κινδύνους, πληροφοριών σχετικά με την εφαρμογή των κοινών κριτηρίων και προτύπων κινδύνου, των τομέων ελέγχου προτεραιότητας και της διαχείρισης τελωνειακών κρίσεων, καθώς και των αποτελεσμάτων της ανάλυσης κινδύνων και των ελέγχων.
 4. Τα συμβαλλόμενα μέρη αναγνωρίζουν την ισοδυναμία των αντίστοιχων συστημάτων τους για τη διαχείριση κινδύνων που σχετίζονται με την ασφάλεια και την προστασία.
 5. Η Μεικτή Επιτροπή του ΕΟΧ εγκρίνει κάθε άλλο μέτρο που είναι αναγκαίο για την εφαρμογή του παρόντος άρθρου.
 Άρθρο 9στ
 Παρακολούθηση της εφαρμογής των τελωνειακών μέτρων ασφάλειας
 1. Η Μεικτή Επιτροπή του ΕΟΧ καθορίζει τις λεπτομέρειες σύμφωνα με τις οποίες τα συμβαλλόμενα μέρη προτίθενται να παρακολουθούν την εφαρμογή του παρόντος κεφαλαίου και να εξακριβώνουν τη συμμόρφωση με τις διατάξεις του, καθώς και με τις διατάξεις των παρατημάτων του παρόντος πρωτοκόλλου.
 2. Η παρακολούθηση που αναφέρεται στην παράγραφο 1 μπορεί να λάβει τη μορφή:
 —
 τακτικών αξιολογήσεων της εφαρμογής του παρόντος κεφαλαίου, και ιδίως της ισοδυναμίας των τελωνειακών μέτρων ασφάλειας,
 —
 επανεξέτασης που αποσκοπεί στη βελτίωση της εφαρμογής ή στην τροποποίηση των διατάξεων, ώστε να καλύπτονται καλύτερα οι στόχοι της,
 —
 διοργάνωσης θεματικών συνεδριάσεων μεταξύ εμπειρογνωμόνων των δύο συμβαλλομένων μερών και ελέγχων των διοικητικών διαδικασιών, περιλαμβανομένων επιτόπιων επισκέψεων.
 3. Η Μεικτή Επιτροπή του ΕΟΧ μεριμνά ώστε τα μέτρα που έχουν ληφθεί κατ’ εφαρμογή του παρόντος άρθρου να σέβονται τα δικαιώματα των εν λόγω οικονομικών φορέων.
 Άρθρο


text:
9ζ
 Προστασία του επαγγελματικού απορρήτου και των δεδομένων προσωπικού χαρακτήρα
 Οι πληροφορίες που ανταλλάσσονται από τα συμβαλλόμενα μέρη στο πλαίσιο των μέτρων που προβλέπονται στο παρόν κεφάλαιο χαίρουν προστασίας όσον αφορά το επαγγελματικό απόρρητο και τα δεδομένα προσωπικού χαρακτήρα όπως ορίζονται στους σχετικούς νόμους που εφαρμόζονται στο έδαφος του συμβαλλόμενου μέρους που είναι αποδέκτης τους.
 Ειδικότερα, οι πληροφορίες αυτές δεν μπορούν να διαβιβαστούν περαιτέρω σε άλλα πρόσωπα εκτός των αρμόδιων αρχών στο συμβαλλόμενο μέρος που είναι ο αποδέκτης τους ούτε να χρησιμοποιηθούν από τις εν λόγω αρχές για λόγους πέραν αυτών που προβλέπονται στη συμφωνία.».
 2.
 Τα παραρτήματα Ι και ΙΙ του πρωτοκόλλου10 της συμφωνίας αντικαθίσταται από το ακόλουθο κείμενο:
 «ΠΑΡΑΡΤΗΜΑ I
 ΣΥΝΟΠΤΙΚΕΣ ΔΙΑΣΑΦΗΣΕΙΣ ΕΙΣΟΔΟΥ ΚΑΙ ΕΞΟΔΟΥ
 ΤΙΤΛΟΣ I
 Συνοπτική διασάφηση εισόδου
 Άρθρο 1
 Ηλεκτρονικό σύστημα για τη συνοπτική διασάφηση εισόδου
 1. Το ηλεκτρονικό σύστημα ελέγχου εισαγωγών 2 (ICS 2) χρησιμοποιείται για:
 α)
 την υποβολή, την επεξεργασία και την αποθήκευση των στοιχείων των συνοπτικών διασαφήσεων εισόδου και άλλων πληροφοριών σχετικά με τις εν λόγω διασαφήσεις, σχετικά με την ανάλυση τελωνειακών κινδύνων για σκοπούς ασφάλειας και προστασίας, συμπεριλαμβανομένης της υποστήριξης της ασφάλειας των αερομεταφορών, καθώς και σχετικά με τα μέτρα που πρέπει να λαμβάνονται βάσει των αποτελεσμάτων της εν λόγω ανάλυσης·
 β)
 την ανταλλαγή πληροφοριών σχετικά με τα στοιχεία της συνοπτικής διασάφησης εισόδου και τα αποτελέσματα της ανάλυσης κινδύνων των συνοπτικών διασαφήσεων εισόδου, σχετικά με άλλες πληροφορίες που είναι αναγκαίες για τη διενέργεια της εν λόγω ανάλυσης κινδύνων, και σχετικά με τα μέτρα που λαμβάνονται βάσει της ανάλυσης κινδύνων, περιλαμβανομένων των συστάσεων που αφορούν τους τόπους ελέγχου και τα αποτελέσματα των εν λόγω ελέγχων·
 γ)
 την ανταλλαγή πληροφοριών με σκοπό την παρακολούθηση και την αξιολόγηση της εφαρμογής των κοινών κριτηρίων και προτύπων κινδύνων ασφάλειας και προστασίας, των μέτρων ελέγχου και των τομέων ελέγχου προτεραιότητας.
 2. Οι ημερομηνίες ανάπτυξης και έκδοσης της διαδοχικής εγκατάστασης του ηλεκτρονικού συστήματος που αναφέρεται στο παρόν παράρτημα είναι οι ημερομηνίες που ορίζονται στο έργο Ενωσιακού Τελωνειακού Κώδικα – Σύστημα Ελέγχου Εισαγωγών 2 (ICS2) που παρατίθεται στο παράρτημα της εκτελεστικής απόφασης (ΕΕ) 2019/2151 της Επιτροπής (1).
 Τα συμβαλλόμενα μέρη αναμένεται ότι θα είναι έτοιμα για καθεμία από τις εκδόσεις την ίδια χρονική περίοδο, στην αρχή του χρονικού διαστήματος εγκατάστασης. Όπου κρίνεται σκόπιμο, τα συμβαλλόμενα μέρη δύνανται να επιτρέπουν στους οικονομικούς φορείς να συνδέονται σταδιακά στο σύστημα έως τη λήξη του χρονικού διαστήματος εγκατάστασης που προβλέπεται για καθεμία από τις εκδόσεις. Τα συμβαλλόμενα μέρη δημοσιεύουν στον ιστότοπό τους τις προθεσμίες και τις οδηγίες για τους οικονομικούς φορείς.
 3. Οι οικονομικοί φορείς χρησιμοποιούν την εναρμονισμένη διεπαφή συναλλασσομένων, η οποία σχεδιάζεται από κοινού από τα συμβαλλόμενα μέρη, για υποβολές, αιτήματα τροποποιήσεων, αιτήματα ακυρώσεων, για την επεξεργασία και αποθήκευση των στοιχείων των συνοπτικών διασαφήσεων εισόδου και για την ανταλλαγή σχετικών πληροφοριών με τις τελωνειακές αρχές.
 4. Οι τελωνειακές αρχές των συμβαλλόμενων μερών δύνανται να επιτρέπουν τη χρήση εμπορικών, λιμενικών ή μεταφορικών συστημάτων πληροφοριών για την υποβολή των στοιχείων της συνοπτικής διασάφησης εισόδου, υπό τον όρο ότι τα εν λόγω συστήματα περιλαμβάνουν τα αναγκαία στοιχεία και τα εν λόγω στοιχεία καθίστανται διαθέσιμα εντός


text:
των προθεσμιών που αναφέρονται στο άρθρο 7.
 Άρθρο 2
 Μορφή και περιεχόμενο της συνοπτικής διασάφησης εισόδου
 1. Η συνοπτική διασάφηση εισόδου και η γνωστοποίηση της άφιξης ποντοπόρου σκάφους ή αεροσκάφους περιλαμβάνει τα στοιχεία που ορίζονται στις ακόλουθες στήλες του παραρτήματος Β του κατ’ εξουσιοδότηση κανονισμού (ΕΕ) 2015/2446 της Επιτροπής (2):
 α)
 F10 έως F16·
 β)
 F20 έως F33·
 γ)
 F40 έως F45·
 δ)
 F50 και F51·
 ε)
 G2.
 Τα στοιχεία της συνοπτικής διασάφησης εισόδου συμμορφώνονται με τους αντίστοιχους μορφότυπους, κωδικούς και πληθάριθμους που ορίζονται στο παράρτημα Β του εκτελεστικού κανονισμού (ΕΕ) 2015/2447 της Επιτροπής (3) και συμπληρώνονται σύμφωνα με τις σημειώσεις των εν λόγω παραρτημάτων.
 2. Τα στοιχεία της συνοπτικής διασάφησης εισόδου μπορούν να παρέχονται με την υποβολή περισσότερων του ενός συνόλου δεδομένων από περισσότερα από ένα πρόσωπα.
 3. Το ηλεκτρονικό σύστημα που αναφέρεται στο άρθρο 1 παράγραφος 1 χρησιμοποιείται για την υποβολή αιτήματος τροποποίησης ή ακύρωσης συνοπτικής διασάφησης εισόδου ή των στοιχείων αυτής.
 Όταν περισσότερα του ενός πρόσωπα υποβάλλουν αίτημα τροποποίησης ή ακύρωσης των στοιχείων της συνοπτικής διασάφησης εισόδου, καθένα από τα πρόσωπα αυτά επιτρέπεται να υποβάλλει αίτημα για την τροποποίηση ή την ακύρωση μόνο των στοιχείων τα οποία υπέβαλε ο ίδιος/η ίδια.
 4. Οι τελωνειακές αρχές του συμβαλλόμενου μέρους, οι οποίες καταχώρισαν τη συνοπτική διασάφηση εισόδου ενημερώνουν αμέσως το πρόσωπο που υπέβαλε το αίτημα τροποποίησης ή ακύρωσης για την απόφασή τους να την καταχωρίσουν ή να την απορρίψουν.
 Εάν οι τροποποιήσεις ή η ακύρωση των στοιχείων της συνοπτικής διασάφησης εισόδου υποβάλλονται από πρόσωπο διαφορετικό από τον μεταφορέα, οι τελωνειακές αρχές ενημερώνουν επίσης τον μεταφορέα, εφόσον ο τελευταίος έχει ζητήσει να ενημερωθεί και έχει πρόσβαση στο ηλεκτρονικό σύστημα που αναφέρεται στο άρθρο 1 παράγραφος 1.
 5. Σύμφωνα με το άρθρο 9γ παράγραφος 8 του παρόντος πρωτοκόλλου, έως την ημερομηνία εγκατάστασης της τρίτης έκδοσης του συστήματος που αναφέρεται στο άρθρο 1 παράγραφος 1 του παρόντος παραρτήματος, τα συμβαλλόμενα μέρη μπορούν να διεξάγουν την ανάλυση κινδύνων ασφάλειας και προστασίας με βάση τη διασάφηση διαμετακόμισης που υποβλήθηκε στο νέο μηχανογραφημένο σύστημα διαμετακόμισης (NCTS) σύμφωνα με τη σύμβαση περί κοινού καθεστώτος διαμετακόμισης (4), περιλαμβανομένης της ανταλλαγής πληροφοριών σχετικών με την ανάλυση κινδύνων μεταξύ των εμπλεκόμενων συμβαλλόμενων μερών, για εμπορεύματα που μεταφέρονται δια θαλάσσης, εσωτερικής πλωτής οδού, οδικώς ή σιδηροδρομικώς. Το NCTS είναι το ηλεκτρονικό σύστημα που παρέχει δυνατότητα επικοινωνίας μεταξύ των συμβαλλόμενων μερών, καθώς και μεταξύ των συμβαλλόμενων μερών και των οικονομικών φορέων με σκοπό την υποβολή τελωνειακής διασάφησης διαμετακόμισης, περιλαμβανομένων όλων των στοιχείων που απαιτούνται για τη συνοπτική διασάφηση εισόδου ή εξόδου και τις γνωστοποιήσεις που σχετίζονται με τα εν λόγω εμπορεύματα.
 Πριν από την εγκατάσταση της τρίτης έκδοσης του συστήματος που αναφέρεται στο άρθρο 1 παράγραφος 1 του παρόντος παραρτήματος, τα συμβαλλόμενα μέρη αξιολογούν κατά πόσον, μετά την παρέλευση της εν λόγω ημερομηνίας, οι τελωνειακές αρχές δύνανται να συνεχίσουν να διεξάγουν ανάλυση κινδύνων με βάση τη διασάφηση διαμετακόμισης, στην οποία περιέχονται τα στοιχεία συνοπτικής διασάφησης εισόδου που έχει υποβληθεί στο NCTS (5) και τροποποιούν την παρούσα συμφωνία, εφόσον κρίνεται απαραίτητο.
 Άρθρο 3
 Απαλλαγή από την υποχρέωση υποβολής συνοπτικής διασάφησης εισόδου
 1.


text:
Για τα ακόλουθα εμπορεύματα δεν απαιτείται συνοπτική διασάφηση εισόδου:
 α)
 ηλεκτρική ενέργεια·
 β)
 εμπορεύματα που εισέρχονται μέσω δικτύου αγωγών·
 γ)
 αντικείμενα αλληλογραφίας·
 δ)
 εμπορεύματα σε ταχυδρομικές αποστολές, ως εξής:
 1)
 όταν οι ταχυδρομικές αποστολές μεταφέρονται αεροπορικώς και έχουν ως τελικό προορισμό ένα συμβαλλόμενο μέρος, έως την ημερομηνία που ορίζεται για την εγκατάσταση της πρώτης έκδοσης του ηλεκτρονικού συστήματος που αναφέρεται στο άρθρο 1 παράγραφος 1·
 2)
 όταν οι ταχυδρομικές αποστολές μεταφέρονται αεροπορικώς και έχουν ως τελικό προορισμό τρίτη χώρα ή έδαφος, έως την ημερομηνία που ορίζεται για την εγκατάσταση της δεύτερης έκδοσης του ηλεκτρονικού συστήματος που αναφέρεται στο άρθρο 1 παράγραφος 1·
 3)
 όταν οι ταχυδρομικές αποστολές μεταφέρονται δια θαλάσσης, πλωτής οδού, οδικώς ή σιδηροδρομικώς, έως την ημερομηνία που ορίζεται για την εγκατάσταση της τρίτης έκδοσης του ηλεκτρονικού συστήματος που αναφέρεται στο άρθρο 1 παράγραφος 1·
 ε)
 εμπορεύματα για τα οποία επιτρέπεται προφορική τελωνειακή διασάφηση ή απλή διέλευση των συνόρων σύμφωνα με τους κανόνες που καθορίζονται από τα συμβαλλόμενα μέρη, υπό τον όρο ότι δεν μεταφέρονται βάσει σύμβασης μεταφοράς·
 στ)
 εμπορεύματα που περιέχονται στις προσωπικές αποσκευές ταξιδιωτών·
 ζ)
 εμπορεύματα που καλύπτονται από δελτία ΑΤΑ ή CPD, εφόσον δεν μεταφέρονται βάσει σύμβασης μεταφοράς·
 η)
 εμπορεύματα που δικαιούνται ατέλεια σύμφωνα με τη σύμβαση της Βιέννης περί των διπλωματικών σχέσεων της 18ης Απριλίου 1961, τη σύμβαση της Βιέννης περί των προξενικών σχέσεων της 24ης Απριλίου 1963, ή με άλλες προξενικές συμβάσεις, ή τη σύμβαση της Νέας Υόρκης της 16ης Δεκεμβρίου 1969 περί των ειδικών αποστολών·
 θ)
 όπλα και στρατιωτικός εξοπλισμός που εισέρχονται στο τελωνειακό έδαφος ενός εκ των συμβαλλομένων μερών από τις αρχές που είναι επιφορτισμένες με τη στρατιωτική άμυνα του εν λόγω εδάφους, με στρατιωτική μεταφορά ή μεταφορά που διενεργείται αποκλειστικά για λογαριασμό των στρατιωτικών αρχών·
 ι)
 τα ακόλουθα εμπορεύματα που εισέρχονται στο τελωνειακό έδαφος ενός εκ των συμβαλλομένων μερών απευθείας σε υπεράκτιες εγκαταστάσεις τις οποίες εκμεταλλεύεται πρόσωπο εγκατεστημένο στο τελωνειακό έδαφος ενός εκ των συμβαλλομένων μερών:
 1)
 εμπορεύματα που έχουν ενσωματωθεί στις εν λόγω υπεράκτιες εγκαταστάσεις για τους σκοπούς της κατασκευής, επιδιόρθωσης, συντήρησης ή μετατροπής τους·
 2)
 εμπορεύματα που τοποθετήθηκαν ή χρησιμοποιήθηκαν για τον εξοπλισμό των εν λόγω υπεράκτιων εγκαταστάσεων·
 3)
 εφοδιασμός που χρησιμοποιείται ή καταναλώνεται στις εν λόγω υπεράκτιες εγκαταστάσεις·
 4)
 μη επικίνδυνα απόβλητα προερχόμενα από τις εν λόγω υπεράκτιες εγκαταστάσεις·
 ια)
 εμπορεύματα που περιλαμβάνονται σε αποστολές των οποίων η ίδια αξία δεν υπερβαίνει τα 22 EUR, υπό την προϋπόθεση ότι οι τελωνειακές αρχές αποδέχονται, με τη συγκατάθεση του οικονομικού φορέα, να διενεργήσουν ανάλυση κινδύνων χρησιμοποιώντας τις πληροφορίες που περιέχονται στο σύστημα που χρησιμοποιεί ο οικονομικός φορέας ή παρέχονται από αυτό, ως εξής:
 1)
 όταν τα εμπορεύματα αποστέλλονται με ταχυμεταφορές, οι οποίες μεταφέρονται αεροπορικώς έως την ημερομηνία που ορίζεται για την εγκατάσταση της πρώτης έκδοσης του ηλεκτρονικού συστήματος που αναφέρεται στο άρθρο 1 παράγραφος 1·
 2)
 όταν τα εμπορεύματα μεταφέρονται αεροπορικώς σε άλλες αποστολές εκτός από ταχυδρομικές αποστολές ή ταχυμεταφορές, έως την ημερομηνία που ορίζεται για την εγκατάσταση της δεύτερης έκδοσης του ηλεκτρονικού συστήματος που αναφέρεται στο άρθρο 1 παράγραφος 1·
 3)
 όταν τα εμπορεύματα μεταφέρονται δια θαλάσσης, μέσω εσωτερικών


text:
πλωτών οδών, οδικώς ή σιδηροδρομικώς, έως την ημερομηνία που ορίζεται για την εγκατάσταση της τρίτης έκδοσης του ηλεκτρονικού συστήματος που αναφέρεται στο άρθρο 1 παράγραφος 1·
 ιβ)
 εμπορεύματα που διακινούνται υπό την κάλυψη του εντύπου 302 του ΝΑΤΟ που προβλέπεται στη σύμβαση μεταξύ των μερών του Βορειοατλαντικού Συμφώνου σχετικά με το νομικό καθεστώς των δυνάμεών τους, η οποία υπογράφηκε στις 19 Ιουνίου 1951 στο Λονδίνο, ή υπό την κάλυψη του εντύπου 302 της ΕΕ που προβλέπεται στο άρθρο 1 σημείο 51 του κατ’ εξουσιοδότηση κανονισμού (ΕΕ) 2015/2446 της Επιτροπής·
 ιγ)
 εμπορεύματα που εισέρχονται σε ένα από τα συμβαλλόμενα μέρη από τη Θέουτα και τη Μελίλια, την Ελιγολάνδη, τη Δημοκρατία του Αγίου Μαρίνου, το Κράτος της Πόλης του Βατικανού, τον δήμο του Livigno και τους ελβετικούς τελωνειακούς θύλακες του Samnaun και του Sampuoir·
 ιδ)
 τα ακόλουθα εμπορεύματα που βρίσκονται επί σκαφών ή αεροσκαφών:
 1)
 εμπορεύματα που προορίζονται να ενσωματωθούν ως μέρη ή εξαρτήματα στα εν λόγω σκάφη και αεροσκάφη·
 2)
 εμπορεύματα που προορίζονται να χρησιμοποιηθούν για τη λειτουργία κινητήρων, μηχανών και άλλου εξοπλισμού των εν λόγων σκαφών ή αεροσκαφών·
 3)
 τρόφιμα και άλλα προϊόντα που προορίζονται για κατανάλωση ή πώληση επί του μεταφορικού μέσου·
 ιε)
 προϊόντα της θαλάσσιας αλιείας και άλλα προϊόντα που λαμβάνονται από τη θάλασσα εκτός των τελωνειακών εδαφών των συμβαλλόμενων μερών από τα αλιευτικά σκάφη τους·
 ιστ)
 σκάφη, και τα εμπορεύματα που μεταφέρουν, τα οποία εισέρχονται στα χωρικά ύδατα ενός εκ των συμβαλλομένων μερών με αποκλειστικό σκοπό τη φόρτωση εφοδίων χωρίς σύνδεση με οποιεσδήποτε λιμενικές εγκαταστάσεις·
 ιζ)
 οικοσκευές, όπως ορίζονται στη νομοθεσία των αντίστοιχων συμβαλλόμενων μερών, εφόσον δεν μεταφέρονται βάσει σύμβασης μεταφοράς.
 2. Δεν απαιτείται συνοπτική διασάφηση εισόδου στις περιπτώσεις που προβλέπονται από διεθνή συμφωνία που έχει συναφθεί μεταξύ ενός συμβαλλόμενου μέρους και τρίτης χώρας στον τομέα της ασφάλειας, με την επιφύλαξη της διαδικασίας που προβλέπεται στο άρθρο 9β παράγραφος 3 του παρόντος πρωτοκόλλου.
 3. Δεν απαιτείται συνοπτική διασάφηση εισόδου στις περιπτώσεις που τα εμπορεύματα εγκαταλείπουν προσωρινά τα τελωνειακά εδάφη των συμβαλλόμενων μερών κατά τη μεταφορά τους δια θαλάσσης ή αεροπορικώς μεταξύ δύο σημείων των εν λόγω τελωνειακών εδαφών χωρίς στάση σε τρίτη χώρα.
 Άρθρο 4
 Τόπος υποβολής συνοπτικής διασάφησης εισόδου
 1. Η συνοπτική διασάφηση εισόδου υποβάλλεται στο τελωνείο που είναι αρμόδιο για την τελωνειακή επιτήρηση στον τόπο εντός του τελωνειακού εδάφους ενός εκ των συμβαλλομένων μερών, στον οποίο φτάνει το μέσο μεταφοράς που μεταφέρει τα εμπορεύματα ή, κατά περίπτωση, προορίζεται να φτάσει, από τρίτη χώρα ή τρίτο έδαφος, (“τελωνείο πρώτης εισόδου”).
 2. Όταν η συνοπτική διασάφηση εισόδου περιλαμβάνει υποβολή περισσοτέρων του ενός συνόλων δεδομένων, ή υποβολή του ελάχιστου συνόλου δεδομένων, το πρόσωπο που υποβάλλει το μερικό ή το ελάχιστο σύνολο δεδομένων πραγματοποιεί την υποβολή στο τελωνείο που, εξ όσων γνωρίζει, είναι το τελωνείο πρώτης εισόδου. Εάν το πρόσωπο αυτό δεν γνωρίζει τον τόπο, εντός των τελωνειακών εδαφών των συμβαλλόμενων μερών, στον οποίο αναμένεται να φτάσει πρώτα το μέσο μεταφοράς που μεταφέρει τα εμπορεύματα, το τελωνείο πρώτης εισόδου μπορεί να προσδιοριστεί με βάση τον τόπο αποστολής των εμπορευμάτων.
 3. Οι τελωνειακές αρχές των συμβαλλόμενων μερών μπορούν να επιτρέπουν


text:
την υποβολή της συνοπτικής διασάφησης εισόδου σε άλλο τελωνείο, εφόσον το εν λόγω τελωνείο κοινοποιεί πάραυτα ή θέτει ηλεκτρονικώς στη διάθεση του τελωνείου πρώτης εισόδου τα απαραίτητα στοιχεία.
 Άρθρο 5
 Καταχώριση συνοπτικής διασάφησης εισόδου
 1. Οι τελωνειακές αρχές καταχωρίζουν κάθε υποβολή στοιχείων της συνοπτικής διασάφησης εισόδου μόλις παραληφθεί και ενημερώνουν αμέσως τον διασαφιστή ή τον αντιπρόσωπό του σχετικά με την καταχώρισή της, κοινοποιώντας του επίσης τον κύριο αριθμό αναφοράς (MRN) της υποβολής και την ημερομηνία καταχώρισης.
 2. Από την ημερομηνία της εγκατάστασης της δεύτερης έκδοσης του ηλεκτρονικού συστήματος που αναφέρεται στο άρθρο 1 παράγραφος 1, όταν η συνοπτική διασάφηση εισόδου υποβάλλεται από πρόσωπο εκτός του μεταφορέα, οι τελωνειακές αρχές ενημερώνουν αμέσως τον μεταφορέα σχετικά με την καταχώριση, εφόσον ο μεταφορέας έχει ζητήσει να ενημερωθεί και διαθέτει πρόσβαση στο εν λόγω ηλεκτρονικό σύστημα.
 Άρθρο 6
 Υποβολή συνοπτικής διασάφησης εισόδου
 Όταν δεν εφαρμόζεται καμία από τις απαλλαγές από την υποχρέωση υποβολής συνοπτικής διασάφησης εισόδου που προβλέπονται στο άρθρο 9γ του παρόντος πρωτοκόλλου και στο άρθρο 3 του παρόντος παραρτήματος, τα στοιχεία της συνοπτικής διασάφησης εισόδου παρέχονται ως εξής:
 α)
 για εμπορεύματα που μεταφέρονται αεροπορικώς,
 1)
 οι πάροχοι υπηρεσιών ταχυμεταφορών υποβάλλουν, για όλες τις αποστολές, το ελάχιστο σύνολο δεδομένων από την ημερομηνία εγκατάστασης της πρώτης έκδοσης του ηλεκτρονικού συστήματος που αναφέρεται στο άρθρο 1 παράγραφος 1 του παρόντος παραρτήματος·
 2)
 οι φορείς εκμετάλλευσης ταχυδρομικών υπηρεσιών υποβάλλουν, για όλες τις αποστολές που έχουν ως τελικό προορισμό ένα συμβαλλόμενο μέρος, το ελάχιστο σύνολο δεδομένων από την ημερομηνία εγκατάστασης της πρώτης έκδοσης του ηλεκτρονικού συστήματος που αναφέρεται στο άρθρο 1 παράγραφος 1 του παρόντος παραρτήματος·
 3)
 με την υποβολή ενός ή περισσότερων συνόλων δεδομένων μέσω του ηλεκτρονικού συστήματος που αναφέρεται στο άρθρο 1 παράγραφος 1 του παρόντος παραρτήματος, από την ημερομηνία εγκατάστασης της δεύτερης έκδοσης του εν λόγω συστήματος·
 β)
 για εμπορεύματα που μεταφέρονται δια θαλάσσης, μέσω εσωτερικών πλωτών οδών, οδικώς ή σιδηροδρομικώς, με την υποβολή ενός ή περισσότερων συνόλων δεδομένων μέσω του ηλεκτρονικού συστήματος που αναφέρεται στο άρθρο 1 παράγραφος 1 του παρόντος παραρτήματος, από την ημερομηνία εγκατάστασης της τρίτης έκδοσης του εν λόγω συστήματος.
 Άρθρο 7
 Προθεσμίες υποβολής συνοπτικής διασάφησης εισόδου
 1. Όταν τα εμπορεύματα εισέρχονται στο τελωνειακό έδαφος των συμβαλλόμενων μερών δια θαλάσσης, η συνοπτική διασάφηση εισόδου υποβάλλεται εντός των ακόλουθων προθεσμιών:
 α)
 για φορτία που μεταφέρονται σε εμπορευματοκιβώτια, πλην εκείνων για τα οποία ισχύει το στοιχείο γ) ή δ), τουλάχιστον 24 ώρες πριν από τη φόρτωση των εμπορευμάτων στο σκάφος με το οποίο πρόκειται να εισέλθουν στα τελωνειακά εδάφη των συμβαλλόμενων μερών·
 β)
 για φορτία χύδην ή χύδην εντός συσκευασίας, πλην εκείνων για τα οποία ισχύει το στοιχείο γ) ή δ), τουλάχιστον τέσσερις ώρες πριν από την άφιξη του σκάφους στον πρώτο λιμένα εισόδου στα τελωνειακά εδάφη των συμβαλλόμενων μερών·
 γ)
 το αργότερο δύο ώρες πριν από την άφιξη του σκάφους στον πρώτο λιμένα εισόδου στα τελωνειακά εδάφη των συμβαλλόμενων μερών όταν πρόκειται για εμπορεύματα προερχόμενα από οποιοδήποτε εκ των ακόλουθων τοποθεσιών:
 1)
 Γροιλανδία·
 2)
 Φερόες Νήσοι·
 3)
 Ισλανδία·
 4)
 λιμένες της Βαλτικής Θάλασσας, της Βόρειας Θάλασσας και της Μεσογείου Θαλάσσης·
 5)


text:
όλους τους λιμένες του Μαρόκου·
 6)
 λιμένες του Ηνωμένου Βασιλείου της Μεγάλης Βρετανίας και της Βόρειας Ιρλανδίας, εξαιρουμένων των λιμένων που βρίσκονται στη Βόρεια Ιρλανδία, και λιμένες των Αγγλονορμανδικών Νήσων και της Νήσου του Μαν·
 δ)
 για διακίνηση, σε περιπτώσεις άλλες πλην εκείνων στις οποίες ισχύει το στοιχείο γ), μεταξύ εδάφους εκτός των τελωνειακών εδαφών των συμβαλλόμενων μερών και των γαλλικών υπερπόντιων διαμερισμάτων, των Αζορών, της Μαδέρας ή των Καναρίων Νήσων όπου η διάρκεια του ταξιδιού είναι μικρότερη από 24 ώρες, το αργότερο δύο ώρες πριν από την άφιξη στον πρώτο λιμένα εισόδου στα τελωνειακά εδάφη των συμβαλλόμενων μερών.
 2. Όταν τα εμπορεύματα εισέρχονται στα τελωνειακά εδάφη των συμβαλλόμενων μερών αεροπορικώς, τα πλήρη στοιχεία της συνοπτικής διασάφησης εισόδου υποβάλλονται το συντομότερο δυνατόν και σε κάθε περίπτωση εντός των ακόλουθων προθεσμιών:
 α)
 για πτήσεις διάρκειας μικρότερης των τεσσάρων ωρών, το αργότερο έως την ώρα της πραγματικής αναχώρησης του αεροσκάφους·
 β)
 για άλλες πτήσεις, το αργότερο τέσσερις ώρες πριν από την άφιξη του αεροσκάφους στον πρώτο αερολιμένα στα τελωνειακά εδάφη των συμβαλλόμενων μερών.
 3. Από την ημερομηνία εγκατάστασης της πρώτης έκδοσης του ηλεκτρονικού συστήματος που αναφέρεται στο άρθρο 1 παράγραφος 1, οι φορείς εκμετάλλευσης ταχυδρομικών υπηρεσιών και οι πάροχοι υπηρεσιών ταχυμεταφορών υποβάλλουν τουλάχιστον το ελάχιστο σύνολο δεδομένων της συνοπτικής διασάφησης εισόδου το συντομότερο δυνατόν και το αργότερο πριν από τη φόρτωση των εμπορευμάτων στο αεροσκάφος με το οποίο πρόκειται να εισέλθουν στα τελωνειακά εδάφη των συμβαλλόμενων μερών.
 4. Από την ημερομηνία εγκατάστασης της δεύτερης έκδοσης του ηλεκτρονικού συστήματος που αναφέρεται στο άρθρο 1 παράγραφος 1, οι οικονομικοί φορείς, εκτός από τους φορείς εκμετάλλευσης ταχυδρομικών υπηρεσιών και τους παρόχους υπηρεσιών ταχυμεταφορών, υποβάλλουν τουλάχιστον το ελάχιστο σύνολο δεδομένων της συνοπτικής διασάφησης εισόδου το συντομότερο δυνατόν και το αργότερο πριν από τη φόρτωση των εμπορευμάτων στο αεροσκάφος με το οποίο πρόκειται να εισέλθουν στα τελωνειακά εδάφη των συμβαλλόμενων μερών.
 5. Από την ημερομηνία εγκατάστασης της δεύτερης έκδοσης του ηλεκτρονικού συστήματος που αναφέρεται στο άρθρο 1 παράγραφος 1, όταν έχει παρασχεθεί μόνο το ελάχιστο σύνολο δεδομένων της συνοπτικής διασάφησης εισόδου εντός των προθεσμιών που αναφέρονται στις παραγράφους 3 και 4 του παρόντος άρθρου, τα λοιπά στοιχεία παρέχονται εντός των προθεσμιών που ορίζονται στην παράγραφο 2 του παρόντος άρθρου.
 6. Έως την ημερομηνία εγκατάστασης της δεύτερης έκδοσης του ηλεκτρονικού συστήματος που αναφέρεται στο άρθρο 1 παράγραφος 1, το ελάχιστο σύνολο δεδομένων της συνοπτικής διασάφησης εισόδου που υποβάλλεται σύμφωνα με την παράγραφο 3 του παρόντος άρθρου θεωρείται πλήρης συνοπτική διασάφηση εισόδου για εμπορεύματα σε ταχυδρομικές αποστολές που έχουν ως τελικό προορισμό ένα συμβαλλόμενο μέρος και για εμπορεύματα σε ταχυμεταφορές των οποίων η ίδια αξία δεν υπερβαίνει τα 22 EUR.
 7. Όταν τα εμπορεύματα εισέρχονται στα τελωνειακά εδάφη των συμβαλλόμενων μερών σιδηροδρομικώς, η συνοπτική διασάφηση εισόδου υποβάλλεται εντός των ακόλουθων προθεσμιών:
 α)
 όταν η διαδρομή του συρμού από τον τελευταίο σταθμό σχηματισμού του συρμού σε τρίτη χώρα έως το τελωνείο πρώτης εισόδου διαρκεί λιγότερο από δύο ώρες, το αργότερο μία ώρα πριν από την άφιξη των εμπορευμάτων στον τόπο για τον οποίο είναι αρμόδιο το εν λόγω τελωνείο·
 β)


text:
σε όλες τις άλλες περιπτώσεις, το αργότερο δύο ώρες πριν από την άφιξη των εμπορευμάτων στον τόπο για τον οποίο είναι αρμόδιο το τελωνείο πρώτης εισόδου.
 8. Όταν τα εμπορεύματα εισέρχονται στα τελωνειακά εδάφη των συμβαλλόμενων μερών οδικώς, η συνοπτική διασάφηση εισόδου υποβάλλεται το αργότερο μία ώρα πριν από τη άφιξη των εμπορευμάτων στον τόπο για τον οποίο είναι αρμόδιο το τελωνείο πρώτης εισόδου.
 9. Όταν τα εμπορεύματα εισέρχονται στα τελωνειακά εδάφη των συμβαλλόμενων μερών μέσω εσωτερικών πλωτών οδών, η συνοπτική διασάφηση εισόδου υποβάλλεται το αργότερο δύο ώρες πριν από τη άφιξη των εμπορευμάτων στον τόπο για τον οποίο είναι αρμόδιο το τελωνείο πρώτης εισόδου.
 10. Όταν τα εμπορεύματα εισέρχονται στα τελωνειακά εδάφη των συμβαλλόμενων μερών με μεταφορικό μέσο που μεταφέρεται και το ίδιο σε ενεργό μέσο μεταφοράς, η προθεσμία για την υποβολή συνοπτικής διασάφησης εισόδου είναι εκείνη που ισχύει για το ενεργό μέσο μεταφοράς.
 11. Οι προθεσμίες που αναφέρονται στις παραγράφους 1 έως 10 δεν ισχύουν σε περίπτωση ανωτέρας βίας.
 12. Με την επιφύλαξη της διαδικασίας που αναφέρεται στο άρθρο 9β παράγραφος 3 του παρόντος πρωτοκόλλου, οι προθεσμίες που αναφέρονται στις παραγράφους 1 έως 10 του παρόντος άρθρου δεν εφαρμόζονται όταν ορίζεται διαφορετικά από διεθνείς συμφωνίες για την ασφάλεια μεταξύ συμβαλλόμενου μέρους και τρίτων χωρών.
 Άρθρο 8
 Ανάλυση κινδύνων ασφάλειας και προστασίας και τελωνειακοί έλεγχοι ασφάλειας και προστασίας που σχετίζονται με τις συνοπτικές διασαφήσεις εισόδου
 1. Η ανάλυση κινδύνων ολοκληρώνεται πριν από την άφιξη των εμπορευμάτων στο τελωνείο πρώτης εισόδου, υπό την προϋπόθεση ότι η συνοπτική διασάφηση εισόδου έχει υποβληθεί εντός των προθεσμιών που προβλέπονται στο άρθρο 7, εκτός αν διαπιστωθεί η ύπαρξη κινδύνου ή είναι αναγκαία η διενέργεια πρόσθετης ανάλυσης κινδύνων.
 Με την επιφύλαξη του πρώτου εδαφίου της παρούσας παραγράφου, μια πρώτη ανάλυση κινδύνων για τα εμπορεύματα που πρόκειται να εισέλθουν αεροπορικώς στα τελωνειακά εδάφη των συμβαλλόμενων μερών διενεργείται το ταχύτερο δυνατό μετά την παραλαβή του ελάχιστου συνόλου δεδομένων της συνοπτικής διασάφησης εισόδου που αναφέρεται στο άρθρο 7 παράγραφοι 3 και 4.
 2. Το τελωνείο πρώτης εισόδου ολοκληρώνει την ανάλυση κινδύνων ασφάλειας και προστασίας, έπειτα από ανταλλαγή πληροφοριών μέσω του ηλεκτρονικού συστήματος που αναφέρεται στο άρθρο 1 παράγραφος 1, η οποία έχει ως εξής:
 α)
 αμέσως μετά την καταχώριση, το τελωνείο πρώτης εισόδου θέτει τα στοιχεία της συνοπτικής διασάφησης εισόδου στη διάθεση των τελωνειακών αρχών των συμβαλλόμενων μερών που αναφέρονται στα στοιχεία αυτά και των τελωνειακών αρχών των συμβαλλόμενων μερών που έχουν καταχωρίσει στο ηλεκτρονικό σύστημα πληροφορίες σχετικά με κινδύνους ασφάλειας και προστασίας που συνάδουν με στοιχεία της εν λόγω συνοπτικής διασάφησης εισόδου·
 β)
 εντός των προθεσμιών που ορίζονται στο άρθρο 7, οι τελωνειακές αρχές των συμβαλλόμενων μερών που αναφέρονται στο στοιχείο α) της παρούσας παραγράφου διενεργούν ανάλυση κινδύνων ασφάλειας και προστασίας και, εάν εντοπίσουν ύπαρξη κινδύνου, θέτουν τα αποτελέσματα στη διάθεση του τελωνείου πρώτης εισόδου·
 γ)
 το τελωνείο πρώτης εισόδου λαμβάνει υπόψη τις πληροφορίες σχετικά με τα αποτελέσματα της ανάλυσης κινδύνων οι οποίες παρέχονται από τις τελωνειακές αρχές των συμβαλλόμενων μερών που αναφέρονται στο στοιχείο α) για την ολοκλήρωση της ανάλυσης κινδύνων·
 δ)
 το τελωνείο πρώτης εισόδου


text:
θέτει τα αποτελέσματα της ολοκληρωμένης ανάλυσης κινδύνων στη διάθεση των τελωνειακών αρχών των συμβαλλόμενων μερών που συνέβαλαν στην ανάλυση κινδύνων και των τελωνειακών αρχών τις οποίες ενδεχομένως αφορά η διακίνηση των εμπορευμάτων·
 ε)
 το τελωνείο πρώτης εισόδου ενημερώνει σχετικά με την ολοκλήρωση της ανάλυσης κινδύνων τα ακόλουθα πρόσωπα, υπό την προϋπόθεση ότι έχουν ζητήσει να ενημερωθούν και διαθέτουν πρόσβαση στο ηλεκτρονικό σύστημα που αναφέρεται στο άρθρο 1 παράγραφος 1:
 —
 τον διασαφιστή ή τον αντιπρόσωπό του/της·
 —
 τον μεταφορέα, αν είναι άλλος από τον διασαφιστή ή τον αντιπρόσωπό του/της.
 3. Εάν το τελωνείο πρώτης εισόδου απαιτεί περαιτέρω πληροφορίες σχετικά με τα στοιχεία της συνοπτικής διασάφησης εισόδου για την ολοκλήρωση της ανάλυσης κινδύνων, η ανάλυση ολοκληρώνεται μόνο μετά την παροχή των εν λόγω πληροφοριών.
 Για τον σκοπό αυτό, το τελωνείο πρώτης εισόδου ζητεί τις εν λόγω πληροφορίες από το πρόσωπο που υπέβαλε τη συνοπτική διασάφηση εισόδου ή, κατά περίπτωση, το πρόσωπο που υπέβαλε τα στοιχεία της συνοπτικής διασάφησης εισόδου. Εάν το πρόσωπο αυτό είναι διαφορετικό από τον μεταφορέα, το τελωνείο πρώτης εισόδου ενημερώνει τον μεταφορέα, υπό την προϋπόθεση ότι ο μεταφορέας έχει ζητήσει να ενημερωθεί και διαθέτει πρόσβαση στο ηλεκτρονικό σύστημα που αναφέρεται στο άρθρο 1 παράγραφος 1.
 4. Όταν το τελωνείο πρώτης εισόδου έχει βάσιμες υπόνοιες ότι εμπορεύματα που εισέρχονται αεροπορικώς θα μπορούσαν να αποτελέσουν σοβαρή απειλή για την αεροπορική ασφάλεια, απαιτεί υποβολή της αποστολής σε έλεγχο ως φορτίο και ταχυδρομείο υψηλού κινδύνου, πριν από τη φόρτωσή της σε αεροσκάφος με προορισμό τα τελωνειακά εδάφη των συμβαλλόμενων μερών, σύμφωνα με το παράρτημα XIII μέρος I σημείο VI άρθρο 66η και άρθρο 66ηστ της συμφωνίας σχετικά με τον καθορισμό λεπτομερών μέτρων για την εφαρμογή κοινών βασικών προτύπων για την ασφάλεια της πολιτικής αεροπορίας.
 Το τελωνείο πρώτης εισόδου ενημερώνει τα ακόλουθα πρόσωπα, υπό την προϋπόθεση ότι διαθέτουν πρόσβαση στο ηλεκτρονικό σύστημα που αναφέρεται στο άρθρο 1 παράγραφος 1:
 α)
 τον διασαφιστή ή τον αντιπρόσωπό του/της·
 β)
 τον μεταφορέα, αν είναι άλλος από τον διασαφιστή ή τον αντιπρόσωπό του/της.
 Σε συνέχεια αυτής της γνωστοποίησης, το πρόσωπο που υπέβαλε τη συνοπτική διασάφηση εισόδου ή, κατά περίπτωση, το πρόσωπο που υπέβαλε τα στοιχεία της συνοπτικής διασάφησης εισόδου, παρέχει στο τελωνείο πρώτης εισόδου τα αποτελέσματα του εν λόγω ελέγχου και όλες τις άλλες συναφείς πληροφορίες. Η ανάλυση κινδύνων ολοκληρώνεται μόνο αφού έχουν παρασχεθεί οι εν λόγω πληροφορίες.
 5. Όταν το τελωνείο πρώτης εισόδου έχει βάσιμους λόγους να θεωρεί ότι εμπορεύματα που εισέρχονται αεροπορικώς ή φορτία σε εμπορευματοκιβώτια που εισέρχονται δια θαλάσσης, όπως αναφέρεται στο άρθρο 7 παράγραφος 1 στοιχείο α), θα συνιστούσαν σοβαρή απειλή για την ασφάλεια και προστασία, σε βαθμό που να απαιτείται άμεση λήψη μέτρων, δίνει διαταγή να μη φορτωθούν τα εμπορεύματα στο σχετικό μέσο μεταφοράς.
 Το τελωνείο πρώτης εισόδου ενημερώνει τα ακόλουθα πρόσωπα, υπό την προϋπόθεση ότι διαθέτουν πρόσβαση στο ηλεκτρονικό σύστημα που αναφέρεται στο άρθρο 1 παράγραφος 1:
 α)
 τον διασαφιστή ή τον αντιπρόσωπό του/της·
 β)
 τον μεταφορέα, αν είναι άλλος από τον διασαφιστή ή τον αντιπρόσωπό του/της.
 Η γνωστοποίηση πραγματοποιείται αμέσως μετά τον εντοπισμό του σχετικού κινδύνου και, στην περίπτωση φορτίων